Kawan-kawan pasti lah ndak asiang jo olahraga sepakbola kan? Sepakbola adolah olahraga nan sangaik ambo sukoi dan ambo sangaik hobi bamain jo manonton sepakbola. Manuruik data dari world atlas, sepakbola adolah olahraga paliang populer di dunia. Sepakbola dimainkan di mano sajo dan disukoi dek siapo sajo. Penggemar sepakbola bukan hanyo urang-urang nan lah dewasa, tapi anak-anak dan urang tuo pun menggemari sepakbola. Jumlah penggemar sepakbola manuruik data dari world atlas adolah sajumlah 4 miliar urang nan tersebar di saluruah dunia. Dengan jumlah penggemar nan sabanyak itu ndak heran kalau sepakbola manjadi olahraga paliang populer di dunia. Jadi apokah kalian ndak baminat untuak bamain sepakbola?


Dalam iduik apolagi di Indonesia ko kito tantu ndak asiang samo yang namonyo tetangga. Baitupun Fani. Fani punyo tetangga urang Chindo, namonyo Vilme. Fani banyak belajar dari tetangganyo baiak itu tentang budaya dan bahasonyo, walaupun mereka mamakai bahaso daerah kampuangnyo. Fani jo Vilme beda agamo, Fani Islam dan Vilme Budha. Walaupun macam tu, urangtu tetap iduik rukun jo saling mangharagoi. Mereka iduik badampiangan jo tetangga lain, merka saliang mambantu. Satiok minggu mereka salalu gotong royong untuak mambarasian kawasan kampuangnyo. Iduik batetangga dengan rukun emang mambaok dampak positif untuak masiang-masiang urang. Satiok ado nan punyo masalah, urangtu basamo-samo mambantu. Jadi, apopun masalah dapek dihadapi basamo. Salain itu, masalah dimasyarakat pun jarang bahkan bisa dikecekan ndak pernah tajadi.


Tampek makan atau biaso nyo urang sabuik restoran marupokan tampek untuak menikmati makanan nan langsuang di masak an di tampek nan alah di sadioan. Pelayanan dan raso makanan manjadi kunci tampek diminati banyak urang. ambiak lah contoh nan sadang banyak dikecek an urang kini adolah Karen's Dinner nan baru buka di Jakarta. Mambuek konsep pelayanan nan kasa di tampek awak makanan nan mano makanannyo barupo makanan dari lua nagari. Pelayanan nan ditarimo untuak urang nan makan di tampek banyak nan mangecek an indak sasuai samo budaya urang awak. Maskipun damikian popularitas nan tajadi makin manjadi karano konsep restorannyo nan beda dari yang lain. Asalkan makanan nan awak pasan sasuai nan di pasan dan lamak di paruik tantunyo konsep mode iko banyak disukoi anak mudo jaman kini.


Tetangga adolah urang nan dakek samo kito. Sabanyak apopun dunsanak wak, kalau ado masalah contohnyo kamaliangan nan ka manolong duluan adolah tetangga. Jadi sangailah pantiang manjalin hubungan nan elok antar sasamo, terutamo jo tetangga. Saliang sapo dan ramah ka tetangga hinggo kito tau kalau urng sabalah rumah dalam kondisi elok. Ndak banyak kini kasus keluarga ataupun urang nan maningga dan mambusuak didalam rumahnyo, taunyo pun karano baun nyo nan alah manyebar kamano-mano. Hal itu tajadi karano ketidakpedulian antaro sasamo. Jadi, sasibuk dan sasusah apopun jan lupoan untuak silaturahmi dan tegur sapo ka sasamo terutama tetanggo. Karano bisa jadi saat kito susah tetangga bisa jadi penolong. Untuak itu jago keharmonisan sasamo tetanggo, jan ado nan saliang salisiah paham. Dengan kito saliang bategur sapo pun bisa manjadikan iduik bahagia, karano senyum dapek mambaok kabahagiaan dalam iduik


Kini ndak paralu repot-repot kalau nio mamakan makanan atau oleh-oleh khas dari berbagai macam daerah. Mulai dari Sabang samapai Merauke alah bisa awak dapek an kini tanpa harus pai ka daerah tersebut. Banyak caro nan bisa awak lakukan diantaronyo adolah dengan mamakai jastip (Jasa Titip). Jadi kok kawan atau kenalan awak ado nan pai ka daerah tertentu awak tingga titip se oleh-oleh khas daerah tu. Bahkan kini banyak akun-akun instagram tapicayo nan fungsinyo khusus mambuka jasa ko. Skala nyo ndak cuma dalam negeri bahkan alah sampai lua nagari.Tingga labiahan se pitihnyo sabagai jasa titipnyo alah bisa awak manikmati oleh-oleh khas daerah dari ma se.


Wakatu kuliah Dori suko macubo hal-hal baru, ditambuah inyo baru patamo kali tingga di kota gadang. Banyak hal-hal baru di kota nan ndak pernah inyo sobok di daerah asalnyo. Dori baru tau urang kota suko minum minuman kareh. Inyo mancaliak kawan-kawan kuliahnyo kadang pai ka bar untuak minum-minum. Dek penasaran, akhirnyo Dori mambaranian diri untuak ikuik minum ka bar jo kawan-kawannyo. Dori penasaran baa raso minuman kareh tu dan baa rasonyo mabuak. Pas mancubo alkohol patamo kali Dori maraso ndak baa, tapi pas alah galeh katigo, kaampek, Dori mulai maraso pusiang dan mual. Karno ndak kuek akhirnyo inyo muntah-muntah di toilet. Samanjak itulah Dori jadi banci jo alkohol.


Kini sadang musim durian dan di rumah Riri kini sambuah bana durian. Karno Riri bosan makan durian dalam bantuak buah, akhirnyo inyo punyo ide untuak mambuek pancake durian. Inyo manyiokan bahan untuak kulik pancake duriannyo yaitu talua, tapuang tarigu, susu cair, dan pawarna makan. Sadangkan untuak isinyo bahannyo yaitu whip cream jo dagiang buah durian se. Patamo-tamo Riri mambuek adonan untuak kulik pancake. Inyo campuan sado bahan tadi, abih itu dimasak dan dibantuak kuliknyo di ateh teflon. Satalah itu riri mangocok whip cream dan manambahan dagiang buah durian sampai tabantuak krim. Kulik nan alah jadi tadi, Riri masuakan krim durian lalu dilipek bantuak mambuek risoles. Abih itu pancake durian nan alah jadi, inyo masuakan ka kulkas supayo krim duriannyo baku.


Bibit adolah apliaksi reksa dana untuak mambantu investor pamulo nan nio bainvestasi. Perusahaan bibit ko merupakan perusahaan finanasial milik PT Bibit Tumbuh Bersama. Di bibit ko ado 3 reksa dana nan ditawarka dengan resiko nan babeda-beda. Saah satu produk bibit adolah reksadana pasar uang nan diparuntuak an bagi kalian nan nio bainvestasi tapi dengan risiko nan sangaik randah. Berdasarkan pengalaman ambo katiko mambali reksa na jenis ko, grafik tiok hari nyo cenderung data dan alun pernah samo sakali mangalami penurunan meskipun saat pandemi datang. Oleh karno itu, reksa dana jenis ko banyak disimpan dek urang untuak tujuan dana daruraik, bukan investasi.


Becak acok awak tamuan di kawasan-kawasan wisata daerah Jawa. Bukan becak motor tapi becak nan dikayuah. Berdasarkan pengalaman ambo surang waktu liburan ka Solo dan Jogja naiak transportasi wisata becak kayuah dari satu tampek wisata ka tampek wisata lainnyo sangat mangesankan. Manuruik ambo sensasi naiak becak kayuah ko babeda bana jo becak motor. Labiah tanang dan damai se rasonyo. Walaupun jalannyo lambek tapi itu lo nan mambueknyo babeda dari transportasi lainnyo. Sambia mancaliak pemandangan-pemandangan nan masih autentik mode di solo sambia mandanga bunyi kayuahan becak apak tu perasaan ko raso-raso di baok ka tahun 90 an. Ndak bising dan ndak mamakak.


Liburan hari rayo samo keluarga salalu manjadi liburan nan manyanangan. Pado dulu tu kami pai liburan ka batang aia samo-samo jo dunsanak dari parantauan. Kami baranang di batang aia di balakang rumah. sianyuik dari ateh ka bawah malewati batu-batu nan kalau indak hati-hati bisa mambuek awak cidera. dibatang aia tu kalau malangkah pun harus hati-hati karano ado batu nan licin dek lumuik nan bisa mambuek awak jatuah dan tasungkua. Salain batu balumuik ado pulo batu nan runciang, jadi emang harus hati-hati bana kalau kamalangkah. karano pijakan nan salah bisa mambuek awak cidera. Jadi harus diparatian bana pijakan ma nan ka awak piliah.


Taman yang ancak awak kunjungi di daerah jakarta adolah Taman Tabebuya Manuruik ambo. Taman yang barado di jagakarsa ko merupakan taman yang barasiah dan ancak. Pemandangan disiko banyak dihiasi jo papohonan dan bunga-bunga yang mirip bantuak sadang lagi ado di puncak.  Baa ko ancak dan ambi rekomendasikan kalian kasiko, soalnyo disiko juo ado taman bamaim anak-anak jo kolam yang ancak, cocok bana kalau yang mambaok anak-anak. Disiko ndak paralu lo mambayia tiket masuak, cukuik bayia uang kebersihan se. Jadi yang nio wisata alam pai lah ka kapulauan saribu ko pasti sanang, ndak kan manyasa gai do. Anak- anak disiko apolai pasti sanang bamaim pasia dan lainnyo.


Manuruik pandapek ambo, tingkek ke kepoan kalau wak tingga di desa tu masih tinggi. Buktinyo se kok ado oto truk nan mambaok perawat datang dan sadang taaparkir di salh satu rumah tetangganyo pasti tetangga nan lain abih mancigok sadonyo. Nio tau se apo nan nyo bali dek tetangga tu. Babeda kalau wak hiduik di kota. Hiduik batetangga ko hanyo sekedar saliang sapo manyapo se nyo. Nan maurus kehidupan urang lain ko jarang bana wak tamuan kalau hiduik di kota karano nyo lah sibuk jo karajo nyo masiang-masiang. Dari pado ka nambah-nambah baban isi utak ancak nyo siapa lu siapa gua se.


Waktu luang merupakan saat nan tapek untuak mabarasiahan rumah kalian sacaro detail. Beberapa langkah nan paralu kalian supayo efisien dalam mabarasiahan rumah adolah sebagai berikut: 1. Barasiahan abu-abu sacaro mandetail mulai dari lantai, perabot, plafon, sampai ka kipeh angin dan filter AC supayo rumah barasiah dari abu 2. Barasiahan kamar dengan caro mangganti aleh kasua supayo baketeri dan tungau ndak dapek tumbuah pado kasua kalian nan bisa manimbulan panyakik di kamudian hari. 3. Sapu dan pel lantai sampai ka suduik-suduik ruangan. Terakhir latak an pewangi ruangan. Dengan maikuik an langkah-langkah ko pasti ndak butuah waktu nan lamo untuak kalian buek rumah jadi rapi, barasiah, dan nyaman.


Olahraga favorit ambo dari ketek adolah baranang. Bagi kalian nan nio baraja baranang ado tahapan-tahapan nan harus kalian lakukan supayo bisa baranang. Nan pertamo lakukan pengenalan aia. Setelah itu barulah diaja an caro barangok dalam aia. Abis tu, baru mulai latihan mangapuang. Kok alah bisa mangapuang baru lanjuik ka latihan manggarik an kaki dalam aia. Kalau alah bisa lo mako lanjuik ka tahapan malatiah tangan jo langan. kalau sadonyo alah bisa barulah tahapan terakhir dengan mampelajari posisi tubuah di saat akan maluncua ka kolam ranang. Kurang labiah itulah tahapan nan harus kalian pelajari kalau nio pandai baranang. Semangat mancubo sanak.


Bahaso nan digunoan dalam kitab suci tagantuang jo tampek wahyu dan kapado sia utusan  wahyu Tuhan ka diturunkan. Al Quran mamakai bahaso Arab karano Arab marupokan bahaso asli Nabi Muhammad SAW dan bahaso resmi di nagari Arab saat itu. Salain itu, bahaso Arab marupokan bahaso nan digunoan oleh para nabi sabalunnyo, sahinggo manjadi bahasa nan tapek untuak manyampaian wahyu Allah SWT. Salain itu, bahaso Arab mamiliki keunikan dan kekuatan dalam manyampaian makna nan indak ado di bahaso lain. Dengan demikian, bahaso arab dipiliah untuak manyampaikan pesan dari Allah dalam Al Quran memiliki makna nan labiah kuek dan tapek sasaran kapado umat.


Urang acok karacunan satalah makan seafood dek ado kontaminasi bakteri dari lua. Risiko tajadinyo karacunan seafood bisa dikurangi jo pananganan nan tapek, dimulai dari sajak mambali, manyimpan, manyiapan dan mamasak seafood tu. Waktu mambali seafood pastian kalau seafood nan dijua masih segar dan baunnyo ndak busuak. Kalau bisa seafood nan dijua tu disimpan dalam pandingin suhu randah. Salanjuiknyo seafood nan wak bali harus disimpan dalam kulkas dengan suhu dibawah 5 derajat celsius. Untuak seafood bantuak kapitiang, udang atau lobster ancak nyo disimpan di tampek nan ado ventilasinyo. Waktu mangolah seafood biasoan untuak mamakai alaik nan beda jo untuak maolah bahan makanan lain, misalnyo talenan, wadah, dna pisau.


Anak-anak kini ketek-ketek alah di agiah hp dek amaknyo. Alun sakolah se alah ba hp ciek-ciek surang. Ciek anak ciek hp. Urang gaeknyo main hp nan anak alah sibuk lo jo hp nyo surang. Sabananyo ado lo pangaruah lingkungan terhadap keinginan anak untuak punyo hp. Saroman nan ambo alami kini, dek gara-gara kawannyo alah punyo hp anak ambo marengek-rengek lo minta dibalian hp padohal masih umua 3 tahun. Alah paniang kapalo ambo dek nyo. Tiok hari alah nyo hansik se dek anak. Akhirnyo tapaso juo ambo balian. Ba a lai. Lah itu lo jamannyo kini. Ndak bisa mangecek ndak awak dek nyo do.


Saramonic blink 500 prox q adolah teknologi barupo mikrofon tanpa kabel. Mikrofon tanpa kabel ko sadang banyak digunokan sairiang jo kamajuan zaman dan teknologi. Saramonic blink 500 prox q didukuang dengan spesifikasi nan sangaik tinggi. Saramonic blink 500 prox q ko mampunyoi desain nan minimalis. Salain saramonic blink 500 prox q ko mampunyoi layar barukuran ketek nan mampunyoi fungsi sabagai indikator. Layar ketek tersebut manggunokan panel OLED. Samantaro mikrofon nan digunokan dek saramonic blink 500 prox q adolah jenis mikrofon omnidirectional built-in nan mampunyoi sentivitas -39dB. Lalu baterai nan dipakai pado saramonic blink 500 prox q adolah baterai nan bajenis lithium.


Danau Singkarak talatak di talatak di duo kabupaten, yaitu Kabupaten Tanah Datar dan Kabuaten Solok. Danau Singkarak manuruik data adolah danau paliang lueh di Sumatera Barat. Manuruik data Danau Singkarak mampunyoi lueh 107,8 kilometer persegi. Danau Singkarak marupokan hulu dari sungai batang ombilin. Salain danau paliang lueh di Sumatera Barat, Danau Singkarak marupokan danau nomor 2 paliang lueh di Pulau Sumatera setelah Danau Toba. Danau Singkarak adolah danau tektonik nan dipangaruahi oleh sesar sumatera. Salain hal-hal tadi, Danau Singkarak menarik untuak dikunjuangi karano di dakek Danau Singkarak banyak rumah makan nan lamak. Jadi ayo kunjuangi Danau Singkarak dan rasokan surang sensasi liburan di siko.


Untuak pertamo kalinyo ambo dan keluarga pai ka pulau manggunoan kapa penumpang dengan waktu nan cukuik lamo yaitu kurang labiah 45 minik. Dulu pernah manyubarang pulau jo kapa tapi cuma 15 minik. Katiko itu, cuaca sedang ndak bagus, tapi apolah dayo karna hari alah ka maghrib kami harus baliak ka daratan. Salamo di perjalanan pulang dari kejauahan lah nampak aia ombak ko bawarna abu-abu nan manandoan banyaknyo guluangan-guluangan ombak ketek. Guluangan ombak-ombak ketek tu mambuek jalan kapa ko ndak tanang dan acok bana oleang. Bahkan, saat itu ado gelombang ombak nan cukuik gadang mahantam kapa kami sampai-sampai aia ombak cukuik banyak masuak ka dalam kapa nan mambuek kami panik. Untuang nelayan nan mambaok kapa ko lihai. Sepanjang perjalanan cuma bisa mangucap dalam hati dan berharap capek sampai ka daratan.


Andi nan saat itu terkena badai PHK inyo mamutuskan untuak baliak ka kampuangnyo terlabiah dahulu bia inyo dapek manenangkan pikiran saraya mamikirkan bagaimano tindakan salanjuiknyo nan haruih dilakukan. karano Andi alah manyiapkan benda darurat jo jumlah nan cukuik banyak dari sisihan gaji nan inyo Tabung salamo iko mambuat Andi indak terlalu bagitu kerepotan untuak mamikirkan bagaimano caro inyo kambali ka kampuang sarato uang untuak manghidupinyo salamo di kampuang tasabuik.  satalah 2 minggu di kampuang inyo mamutuskan untuak baliak ka kota bia dapek malamar ka perusahaan lain.  namun tiga minggu barlalu inyo alum jugo mandapekkan tawaran pakerjaan sahinggo inyo hanyo bisa manunggu dan mamanfaatkan uang dana daruratnyo sabagai pemasuakan untuak mamenuhi kebutuhan sahari-harinyo.


Bagi  sasaurang nan manginginkan untuak mambuka usaha diperlukan babarapo hal barikut.  partamo,  modal karano hal iko akan digunokan sabagai perputaran untuak manghasilkan produk sarato manawarkannyo kapado urang lain.  modal indak hanyo barupa uang namun jugo pengetahuan atau keahlian karano dalam manciptakan sabuah produk nan bagus sarato layak untuak dijual mamerlukan keahlian sarato uang.  kaduo,  samangat karano jika ingin mambuka usaha tetapi masih malas mako usaha tasabuik akan dipastikan indak dapek barkembang karano indak ado nan mangelola.  katigo,  hubungan elok jo masyarakat karano produk nan  dibuat pasti akan ditawarkan ka masyarakat mako dari itu mamiliki hubungan nan elok jo urang lain manjadi salah satu hal nan haruih dimiliki katiko mambuka usaha.


Ado juo namo Tari Reog yang alah terkenal juo sampai lua nagari. Tari Reog ko barasa dari Ponorogo, Jawa Timur yang alah mandunia. Tarian ko di lakuan oleh laki-laki yang mamakai topeng kapalo singa dan babulu merak. Barek topeng ko bisa mancapai 50 kilogram. Manuruik ambo urang nan bisa manarian tari ko yo urang yang kuek dan pemberani. Tari tradisional ko kecek nyo konon diciptakan oleh Ki Ageng Kutu, seorang abdi rajo majapahit tarakhir, Bra kertabumi. Ki Ageng Kutu ko yang mambarontak ka rajonyo manggunoan tarian ko untuak manyindia raja yang alah korupsi. Ado carito dari tarian yang alah mandunia ko.


Salah satu bisnis nan sangaik manjanjikan untuak dijalani adolah bisnis kuliner. Bisnis kuliner adolah jenis usaho nan bagarak di bidang makanan. Bisnis kuliner sangaik manjanjikan jiko kito manjalaninyo sacaro batua. Ado babarapo hal nan harus diparhatikan katiko manjalani bisnis kuliner. Partamo, bisnis kuliner harus manyasuaikan jo salero kabanyakan urang. Makanan nan mampunyoi cita raso khas tantunyo akan dilirik dek konsumen. Hal kaduo nan harus diparhatikan katiko manjalani bisnis kuliner adolah gaya hiduik. Di maso sekarang makanan bukan hanyo jadi pamueh raso litak, tapi jadi gaya hiduik juo. Hal salanjuiknyo nan paralu diparhatikan katiko manjalani bisnis kuliner adolah rencana pemasaran.  Hal iko paralu diparhatikan agar promosi dari bisnis kito nantinyo manjadi maksimal dan dapek manarik parhatian pambali.


Era digital kini, banyak urang nan mamasan makanan lalu handphone atau online. Indak paralu pai katampek yang jua makan. Caro iko efektif untuak mamudahkan dalam mancari makanan nan lamak. Caro iko digunoan pulo dek Fani dalam mamasan makanan. Fani mambuka konten urang nan pernah mareview makanan yang ka Fani bali. Konten creator manjalehan kalau makanan disitu dapek dikunjungi dek urang lain karena makanan tu lamak. Fani tatarik untuak mancubo makanan nan direkomendasian dek konten creator tu. Lalu, Fani mancubo mambali di salah satu aplikasi untuak mamasan makanan. Indak manunggu lamo, akhianyo makanan nan Fani pasan lalu online tu tibo diantaan kadakeknyo.


Tahun 2020, ado bukak tampek wisata didakek wilayah pabukikan namonyo Lereng Green View Tanjuang Alai. Di tahun iko, alun banyak urang tau kalau tampeknyo rancak, punyo pemandangan danau nan dapek mamanjoan mato. Tampek iko mulai banyak dikenal dek urang luar kota ditahun 2022 dek strategi promosi nan rancak. Pengunjung tatinggi dihadiri katiko hari rayo idul fitri tahun 2022 dengan rata-rata pengunjung 1.000-2.000 urang perharinyo. Manuruik survey, alasan urang pai ka tampek iko untuak refreshing dengan mancaliak pemandangan Danau Singkarak, Paralayang, Camping Ground. Promosi nan dibuek dek pengurus Lereng Green view diharok dapek manarik minat pangunjuang. Lereng Green Tanjuang Alai dapek dijadian list nan bisa dikunjungi di waktu luang.


Katiko mamasak di dapua, ventilasi udaro jadi hal nan paliang penting untuak diparhatian. Kenyamanan nan didapek dengan adonyo ventilasi udaro dapek malancarkan sirkulasi udaro sahinggo katiko mamasak aroma atau uap nan dihasilan dapek kalua dan digantian jo udara nan segar. Salain itu, dapua nan mampunyoi ventilasi udaro biasonyo labiah tarang walaupun indak balampu dibanding dapua nan tatuik. Dapua nan mamakai kompor gas sabagai media untuak maiduikan api dan mamasak, ventilasi udaro sangek diparaluan bia baun gas indak tasaber dan tajebak didalam dapua nan dapek mamanciang api. Dalam pamilihan rumah paralu diparhatian dapua nan mambari raso nyaman katiko mamasak contohnyo mamareso keadaan ventilasi udaronyo.


Pai ka Tebet Eco Park untuak manikmati hari libur sakola. Tampek wisata nan ado di Jakarta iko dulunyo dikenal jo Tebet Honda Park. Tampek nan balokasi di Jalan Tebet Barat Raya iko punyo sakitar 7 hektar tanah. Ado duo zona nan tapisah yaitu zona utara jo selatan. Untuak kasiko disarankan untuak manggunokan transportasi umum karano aksesnyo nan gampang dan murah. Untuak kendaraan pribadi ado lahan parkir nan alah disadioan dek pemerintah daerah. Untuak masuk kadalam taman iko indak paralu mangaluaan pitih tapi harus mamasuakan formulir kunjungan di aplikasi JAKI. Banyaknyo wahana nan ditawarkan mambuek banyak anak-anak suko maabihan hari disiko.


Budayo di Indonesia nan banyak dan babeda-beda iko mamarlukan identitas surang sahinggo dapek dikenali katiko ado urang nan mananyoan tentang daerah tasabuik. Bahaso adolah hal nan dapek manjadi pambedanyo. Sahinggo lagu nan manggunokan bahaso daerah tasabuik dapek dikatoan sabagai lagu daerah tatantu. Ado banyak lagu daerah nan kini alah di instrumenkan dengan labiah modern sahinggo karya musik akan labiah segar dan sasuai samo perkembangan zaman.  Mampunyoi banyak fungsi nan manjadian lagu daerah iko layak untuak dilestarikan agar identitas daerah indak luntur di perkembangan zaman iko. Lagu daerah iko rancak dipakai katiko ado upacaro adek maupun acaro nan dilakukan didaerah tasabuik. Hal iko untuak manandoan dima inyo kini sahinggo bangga samo identitas nan inyo punyo.


Jalan-jalan ka Sumatera Utara tantunyo awak gagal fokus mancaliak transportasi unik di siko. Namonyo Bentor yang artinyo becak motor kalau awak nio kaliliang di siko bisa manyarter bentor ko. Bentor ko bantuaknyo sakileh memang mirip jo becak yang uniknyo tampek duduk nyo disampiang motor, sopir nyo ko indak mangayuh sepeda soalnyo pakai motor, motor jo becak nyo ko di arek kan supayo manyatu. Sabananyo indak di medan se di daerah Sumatera bagian lain ado juo. Pai ka medan nio berwisata ka tampek-tampek liburan bisa juo awak mamakai bentor ko untuak mangaliliangi kota Medan. Baa lah tabayang uniknyo bantuak bentor ko kan.


Tono sajak ketek adolah seorang penggemar sepakbola sajati. Sepakbola adolah olahraga tim nan dimainkan 11 lawan 11 di lapangan nan panjangnyo sakitar 90-120 meter dan lebanyo sakitar 45-90 meter. Sepakbola partamo kali dimainkan pado abad ka 19 di Inggris. Namun jauah sabalum dimainkan di Inggris, ado nan mangatokan kalau sepakbola sabananyo barasal dari Chino. Bahkan ado juo nan mangatokan kalau sepakbola barasal dari Romawi. Ado catatan nan mangatokan kalau sepakbola lah ado dalam budaya mesoamerika kuno. Hal nan manjadi pambeda sepakbola nan dimainkan dalam budaya mesoamerika kuno dan sepakbola nan kito kenal kini adolah soal kepentingannyo. Dalam budaya mesoamerika, sepakbola dimainkan untuak acara ritual. Samantaro sepakbola zaman kini dimainkan sabagai hiburan bagi urang nan main dan manontonnyo.


Sambal matah, lado asli dari Pulau Dewata, Bali. Sambal matah ko merupakan lado nan diolah mentah dan indak digiliang. Isi ladonyo ado bawang merah, bawang putiah, sarai, lado kutu, dan daun jeruk. Sado bahan-bahannyo ko diiris-iris se dan dicampua. Harum lado ko khas karno diagiah minyak karambia. Kombinasi rasonyo pun cocok bana, raso padeh dari lado kutu jo bawang, raso manih dari minyak karambia, raso gurih didapek dari terasi, dan raso aromatik dari sarai dan daun jeruk. Ambo suko dek kombinasi rasonyo itu. Lado ko jadi ka makanan palangkok makanan bali. Tapi kini lado matah kini lah bisa dimakan basamo jo makanan lain.


Sholat berjama'ah dirumah dan basamo-samo mambaco al-qur'an. Kegiatan ko memang rutin kami usahoan untuak dilaksanoan basamo keluargo. Banyak pahalo juo bagi awak nan malaksanoan sholat sacaro bajamaah. Sholat marupokan cahayo  dan panyalamaik di hari kiamat. Pahalo nyo 27 kali lipek kalau awak bisa malaksanoan nyo sacaro bajamaah apolai ditambuah jo mambaco al-quran basamo. Mangko dari itu untuak awak kasadonyo umaik muslim, katiko sadang ado urang nan bisa awak jamaah atau bisa awak malaksanoan jamaah, marilah awak sholat sacaro bajamaah jadi indak surang-surang se taruih. Tujuannyo bukan untuak kepentingan pribadi tapi karena nio ridho dan pertolongan dari Allah SWT dan sagalo kabaikan yang ado.


Dulu, pas masih ketek den suko bana makan tomaik matah untuak dikudok-kudok. Indak heran, pas ketek tu kulik den nampak labiah sehat dek acok makan tomaik. Suatu katiko, pas den sudah sakik campak, kecek amak den tibo-tibo se den ndak suko mangkudok tomaik lai. Indak hanyo tomaik, den jadi indak suko mamakan sayua. Tapi, samakin gadang, den alah samakin paham pulo kalau tubuah kito paralu serat dari sayua dan buah-buahan. Samanjak itu den mancubo untuak maolah sayua jo buah sasuai kainginan den supayo serat tubuah den tetap tapanuahi. Kini, den suko maolah sayua dan buah manjadi salad nan ditambah mayonais. Biasonyo sayua-sayua nan den masuakan itu den masak satangah matang dulu, jadi indak sapanuahnyo matah. Sadangkan kalau buah, biasonyo den potong-potong 3 sampai 4 macam buah, tu ditambah mayonais samo keju diatehnyo.


Tari pasambahan adolah tari tradisional nan berasal dari Sumatera Barat, Indonesia. Tari ko adolah tarian nan manganduang makna adat istiadat nan kental. Tari pasambahan biasonyo dimainkan katiko acara-acara adat bantuak baralek atau acara manyambuik sesuatu. Tarianko tadiri dari gerakan nan sederhana dan candaruang lambek, diiriangi jo musik tradisional nan manggunoan alat musik gandang, talempong, dan lainnyo. Panari-panari tari Pasambahan biasonyo mamakai pakaian adaik nan indah dan sasuai jo tema nan diangkek dek tari tasabuik. Tari Pasambahan adolah salah ciek tarian nan bisa manyampaian pasan -pasan kabudayaan nan takanduang di dalamnyo kapado masyarakat, dan bisa pulo dikategorian manjadi salah satu tarian paliang populer di Sumatera Barat.


Manjago karukunan hiduik batatanggo kadang bukan hal yang mudah juo. Kareno mungkin ado se urang nan indak suko ka awak, tamasuak tatanggo awak surang. Walaupun memang dalam hal batatanggo ko awak harus elok. Baa lai kalau ado nan indak suko jo awak, bukan salah awak lai kareno awak masiah elok ka inyo. Adopun ciri tatanggo nan indak suko ka awak tu. Inyo salalu mahindari percakapan jo awak, siap tu apo nan awak kecek bertentangan taruih, menjelak an awak ka urang lain. Banyak hal nan bisa awak lakuan daripado samo saliang indak manyukoi. Kareno itu memang ado juo individu nan inyo maleh hiduik batatanggo.


Para anak mudo nan ingin mamulai bisnis, jajakilah dunia bisnis franchise atau waralaba. Bisnis macam iko mampunyoi banyak kaunggulan sahinggo kalian harus manjajakinyo. Dilansir  dari laman binus.ac.id, ado 5 kaunggulan bisnis waralaba. Partamo, bisnis waralaba bisa mambarikan jaringan bisnis nan laweh untuak urang nan mampunyoi usaho ketek atau untuak urang nan baru mamulai usaho. Kaduo, urang nan manjalani bisnis iko indak mamaralukan pangalaman bisnis nan mamadai karano kito akan mandapekkan palatihan sabulum mamulai bisnis ko. Katigo, bisnis waralaba mampunyoi paluang sukses nan labiah capek dari panggiat bisnis lain. Kaampek, bisnis waralaba mambutuahkan modal nan ketek dibandiang kito mamulai bisnis surang di bidang nan samo. Terakhir, bisnis waralaba biasanyo lah mampunyoi tampek di hati masyarakat.


Satiok rumah tangga paralu jo nan namonyo wajan anti lengket untuak paralatan dapua karano talua jo pancake paliang elok cibuek di ateh permukaan anti lengket. salain itu wajan ko bisa manjadi serba guno nan dapek digunoan untuak mambaka dagiang, manummin sayua, jo mambuek saus. namun, bahati hatilah saat manggunoan alat non abrasif ko do permukaan wajan anti lengket ko. balilah duo set potong mammungkinkan awak mamiliki duo ukuran dan mamungkinkan untuak mamasak 2 hal pado saat nan basamoan. salain untuak meminimalisir karusakan wajan antin lengket kito, kito bisa juo manghemat waktu katiko maolah makanan lain nan indak bisa di olah di wajan anti lengket kito.


Ambo suko bana makan di Mc Donalds (McD), kantang goreng samo Ice Creamnyo juara bana. McD ko acok lo mangaluaan menu-menu baru nan ndak ado di restoran cepat saji lainnyo. Nyo selalu maikuik an perkembangan lapangan. Dek kini urang rami bana nan suko Korea nyo buek lah menu baru namonyo ayam goreng kimchi. Ambo pun penasaran ba a raso ayam goreng kimchi ko. Dek maleh turun dari oto ambo bali lewat drive thru McD se. Bagi nan alun tau caro pasan lewat drive htru McD ko ambo tunjuak an caronyo yo. Di pambarantian pertamo awak disuruah pasan lewat mesin otomatisnyo nan langsuang mahubuangkan awak jo waitersnyo. Jadi disiko awak ndak basuo jo urangnyo langsuang. Pambarantian kaduo baru lah awak disuruah bayia dek waiters nan mangecek lewat masin tadi. Di pambarantian terakhir awak tingga ambiak menu nan awak pasan tadi. Labiah praktis bagi nan nio bungkuih tapi maleh turun dari oto.


Liburan katiko mangunjungi salah satu tampek terkenal jo paralayangnyo yaitu Paralayang Tanjung Alai. Liburan nan babeda dari tahun-tahun sabalumnyo iko mambaok ingatan nan mambakeh. Liburan dikawani dek angin di ateh langik dan bukik-bukik sambia mancaliak pemandangan dibawah kaki nan kini sadang Rani juntai katiko inyo bamain paralayang. Gadih ko mangaluan pitih 350 ribu rupiah untuak manikmati pengalaman tabang di ateh ketinggian. Rani sabalumnyo ditanyo tantang keberaniannyo untuak barado dikatinggian. Peralatan untuak keamanan paralu dikarojoan sasuai jo instruksi nan diagiahan. Helm nan haruih dipakai untuak antisipasi jiko ado hal nan indak diduga. Pasiapan pribadi nan penting lo untuak diparhatian contohnyo sarowa nan babahan lateks atau sarowa training cocok untuak dipakai.


Pasangan hiduik sabananyo inyo yang akan mangawanan awak dalam suka jo duka. Dalam tawa maupun sakik bak itu juo pas sihaik. Awak nan nio manikah juo bisa mandanga nasehat elok dari urang nan alah bapangalaman hiduik barumah tanggo. Misal kalian alah punyo calon, yang awak alah pacaran jo inyo sabalumnyo. Cuman caro inyo mamparlakuan awak kadang elok kadang indak. Salamo pacaran se kahiduik an awak jo pasangan awak indak elok, baa kalau beko manikah. Kareno ado juo urang jo pasangannyo yang alum manikah tapi alah barani main kasa, pas nikah habih inyo. Oleh kareno itu kalau pas pacaran awak alah indak sihaik hubungannyo, putusan se lah dan jan manikah jo urang mode tu. Kareno sifaik asli susah untuak marubah, apolai inyo yang acok maulang kasalahan yang samo.


Katiko ketek dulu, ambo pernah dibalikan minuman dek urang tuo ambo. Minuman itu ndak pernah ambo cubo sabalumnyo. Bahkan mandanga namonyo sajo ambo alun pernah. Namo minuman itu adolah teh talua. Ruponyo teh talua adolah minuman khas Sumatera Barat nan sangaik terkenal. Teh talua tabuek dari kuniang talua ayam kampuang atau talua itiak. Samanjak ambo mancubo teh talua ambo jadi sangaik manyukoi teh talua. Padahal waktu partamo kali mandanga namonyo ambo saketek maleh maminumnyo kareno ambo kiro rasonyo akan anyia karano tebuek dari kuniang talua nan dikocok. Apolai kalau mancaliak tampilannyo nan sabananyo indak manggugah salero samo sakali. Rasonyo minuman ko indak layak untuak dikonsumsi.


Ular tangga adolah salah satu permainan favorit bagi anak-anak dari zaman dulu sampai kini. Permainan ko banyak disukoi dek anak-anak karano permainan ko ndak paralu bana manggunoan utak alias permainan ko permainan santai. Permainan ko bisa dimainkan oleh 4 urang dengan buah nan babeda-beda warna. Ado nan warna merah, kuniang, hijau, dan biru.  Ular tangga ko mainnyo di ateh karateh nan alah diagiah angko dari 1 sampai 100 (gambar piala). Untuak manjadi pamanang dalam permainan ko awak harus bisa manjadi nan pertamo mancapai angko 100. Untuak mancapapai angko 100 tu awak harus mangocok dadu talabiah dahulu dan malangkah sasuai jo jumlah dadu nan awak dapek an. Tapi nan paralu diparatian di beberapa angko ado ikua ula dan anak janjang. Jiko awak baranti di ikua ula awak harus turun maikuik an badan ula sampai ka muluiknyo, sedangkan kalau awak baranti di janjang bagian bawah mako awak bisa naiak langsuang manuju ka ateh tangga tu. Pokoknyo sero bana permainan ko.


Karajo nan lamak bantuak nyo adolah manjadi Food Vloger soalnyo yang awak biaso caliak urang food vloger pasti jalan kama-kama, katampek makanan lamak, di caliak banyak urang dan ado bayaran yang gadang bagi Food Vloger yang terkenal. Hal yang dibahas oleh urang Food Vloger antara lain mengenai raso, harago dan suasana tampek makanan dan minuman  yang disadioan. Indak itu se yang awak bisa gambarkan mengenai seorang Food Vloger banyak hal lain bantuak tugas yang di karajoan nyo. Apo yang di buek jo Food Vloger di caliak an dalam tulisan dan video, lalu dimasuak an ka dalam media sosial. Karajo nyo yang bantuak nyo lamak, harus juo karajo kareh untuak di kanal banyak urang dalam mempromosikan situs inyo.


Baa kok urang banyak bana mambali kripik kaco yo, apo dek gara-gara sadang viral atau memang suko bana jo kripik kaco. Wakatu ambo jo kawan ambo ka kantin ado urang jualan karipiak kaco dan yang mambali tu rami bana, manga lah urang-urang ko sampai segitunyo mangantri bali karipiak kaco tu pikia ambo. Karipiak kaco tu sakik rasonyo wakatu dimakan, tipih lo tu kan karipiak nyo tu raso luko tenggorakan awak waktu kanai karipiak kaco tu. Ambo binguang lo ma apo waktu itu ambo salah bali jadi ndak lamak, apo yang dikantin tu karipiak kaco nyo lamak sampai urang rami bana yang mambali.


Namonyo iduik ko pasti ado se masalah. Antah masalah di sakolah, di kampus, ataupun di tampek karajo pasti akan selalu ado. Ndak jarang lo masalah ko kadang mambuek awak binguang untuak ma atasinyo sahinggo mambuek awak stres. Bagi sabagian urang akhirnyo rela mahambuang-hambuangan pitihnyo untuak mancari kasanangan hanyo untuak mahilangan stresnyo. Tapi manuruik pandapek ambo, untuak mahilangan stres ndak butuah biaya nan gadang. Cukuik kalian angek an se aia di rumah, dan barandam lah pakai aia angek ngilu kuku. Kok misal ndak ado tampek untuak barandam mako kalian hanyo paralu pai ka salon nan manyadioan jaso barandam aia angek. Dengan caro tu akan mambuek pikiran kalian labiah tanang.


Iduik batatanggo adolah kehidupan nan indak bisa kito lapehan. Apolagi di Indonesia nan urangnyo tasabuik saliang peduli. Tetanggo sendiri adolah urang nan tingga disabalah rumah kito, beberapa rumah disabolah kanan, kiri, muko, jo balakang. Tetanggo harus saliang aktif basamo supayo kahidupan dikampuang nyo aman jo terkendali. Dengan baitu, sasamo kito bisa saliang mambantu. Salain itu, dengan adonyo karajo samo antar tetanggo dapek mamajukan kampuangnyo. Jadi, fungsi batetanggo ndak hanyo untuak sasamo tapi juo untuak kemajuan kampuang. Dengan adonyo karajosamo tu bisa juo kito saliang mengenal dan manjalin silaturahmi. Contohnyo sajo bisa dengan maadoan gotong royong basamo satiok hari minggu ataupun mangumpuan dana mingguan untuak mambantu masyarakat ataupun untuak pambangunan kampuang. Jadi banyak manfaat adonyo kehidupan batetanggo, bukan hanyo untuak diri surang tapi juo untuak kemajuan kampuang.


Saat iko Indonesia alah manerapkan untuak mamindah tayangan ka digital. Sabelumnyo TV analog masih balaku di Indonesia namun saat iko  pemerintah alah manghapus TV analog sahinggo masyarakatnyo haruih baralih ka TV digital untuak manonton siaran televisi.  Hal inilah nan manjadi isu akhir-akhir ini. Banyak masyarakat nan setuju akan ketentuan pemerintah untuak mangalihkan TV analog ka TV digital, namun indak sedikit pula masyarakat nan meraso kecewa dengan keputuihan pemerintah karano inyo masih manggunoan TV analog. Walaupun begitu pemerintah indak mangubah keputuihannyo dan tetap manyuruh masyarakat untuak baalih ka TV digital. Tapi katiko inyo indak mau baarti inyo indak dapek manonton  siaran TV. Mako dari itu banyak gini masyarakat mambali set top box untuak mandapekkan siaran TV digital kembali.


Mandaki gunuang alah ndak asiang di talingo kito. Bahkan di sakolah jo parguruan tinggi pun alah ado yang namonyo organisasi pacinta alam, nan identic samo mandaki. Oragnisai pacinta alam sandiri adolah organisasi nan bakaitan samo alam. Banyak hal nan dipalajari di organisai pacinto alam ko, salah satunyo caro batahan iduik di gunuang atau disabuik juo survival. Nan paliang pantiang dalam survival adolah kesiapan mental. Hampia 80% keberhasilan sulvivar tagangtuang samo mental. Manuruik para pacinta alam sulvivar punyo arti nan mambantu dalam batahan iduik di alam bebas. SURVIVAL, S nan artinyo sadar dalam keadaan darurat, Usahoan untuak tanang, Raso takuik jo putuih asa hilangan, Vitalitas ditingkekan, Ingin tetap iduik dan salamaik, Variaso alam nan bisa dimanfaatkan, Asa mangarati dan baraja caronyo, Lancar dan salamaik. Paralu bagi para pacinta alam untuak mamahami SURVIVAL ko.


Abuba Steak adolah tampek steak nan favorit bagi ambo jo kawan-kawan. disinan tampeknyo tanang dan santai. Dagiang nan ado disinan segar jo lezat. Ambo biasonyo mamasan dagiang yang sirloin wagyu US dengan tingkek kamatangannyo medium. dagiangyo tu ampuak bana sudah tu juicy untuak pasanan ambo ko. Untuak pasanan ambo ko ndak dagiang tok se do, tapi ado karbo samo sayuanyo. untuak karbo yang disadioan di ateh piriang tu kantang dan sayuanyo itu ado buncih, wortel samo jaguang. untuak sayuanyo di abuih biaso se nyo. untuak minuman disinan lamak pulo untuak kawan makan steak, ado jus dan ado pulo minuman squash nan manyegaran.


Ado lain sanjato unik yang ado di Indonesia, namonyo Mandau. Sanjato tradisional Mandau ka barasa dari suku dayak di Kalimantan. Sanjato ko patamo kali dibuek pado abad ka-17 dan ka-18. Biasonyo sanjato ko dibuek untuak malawan musuah. Bantuak yang uni adolah bisa awak gambarkan mandau ko mirip jo pisau tajam tapi uniknyo tadapek ukiran-ukiran unik dibagian dibagian bilah nyo. Sanjato ko unik dan punyo nilai seni dengan adonyo ukiran-ukiran yang unik. Mandau indak hanyo sebagai sanjato perang, namun mamiliki juo nilai seni yang sangaik tinggi. Mandau sanjato yang bisa mamperlihatkan bahwa Indonesia banyak memiliki seni dari berbagai bantuak jadi indak hanyo lukisan se yang di ukir.


Lagu daerah yang barasa dari Sumatera Selatan yang mampunyoi banyak nasihat didalamnyo. Namonyo Sayang Selayak, lagu ko acok dinyanyikan di berbagai acaro pertunjukan di daerah Sumatera Selatan. Manuruik lagu ko awak harus saling mengerti satu samo lain, indak manjadikan kepentingan awak di atas satu-satunyo dan marugikan urang lain. Memang batua arti dari lagu dan ancak juo awak terapkan sehari-hari karena awak indak hiduik surang se di dunia ko. Bisa awak caliak artinyo kalau lagu ko mamiliki makna yang mengandung nasihat dengan saliang mangayomi satu samo lain dan babagi raso cinto dan keikhlasan terhadap sasamo. Jadi, arti dari lagu daerah ko ancak.


Dari ketek emang alah tabiaso lalok pakai kipeh angin. Kalau ndak ado kipeh angin pasti ndak bisa lalok karano ambo urangnyo pahangek. Lameh se bawaannyo. Tapi ndak cuma ambo se nan saroman tu. Kakak dan adiak ambo pun baitu juo. Pernah waktu ambo pulang kampuang ka Pasaman manangih-nangih dek ndak bisa lalok karano kahangek an. Jadi rumah nenek ambo nan di kampuang ko ndak ado kipeh anginnyo. Alah baubo kipeh pakai buku ndak manalok juo do. Tapaso lah akhirnyo pai ka rumah keluarga nan rumahnyo punyo kipeh angin. Untuang ndak talampau jauah dari rumah nenek ambo. Pas basuo kipeh angin barulah bisa lalok nyenyak.


Kareta adolah salah satu transportasi umum nan manjadi favorit banyak urang baiak untuak parjalanan dakek ataupun parjalanan jauah. Kareta manjadi piliahan banyak urang karano mamakan waktu nan relatif singkek dan nyaman. Kareta pun mampunyoi akses nan mudah karano banyaknyo stasiun nan ado di Pulau Jawa. Untuak bisa naiak kareta pun indak payah bana. Hal partamo nan harus dilakukan untuak naiak kareta tantunyo adolah mambali tiket. Tiket dapek dibali sacaro luring di stasiun atau daring lewat aplikasi pandukuang. Kamudian satalah mambali tiket, kalian datanglah ka stasiun satu jam sabalum kareta barangkek. Saat kareta tibo, masuaklah ka dalam kareta dan duduak di nomor kursi nan ado di tiket kalian. Terakhir, turunlah di stasiun nan kalian tuju.


Kalian nan suko kue dan apo yang kalian makan itu lamak bana tapi yang acok awak caliak kalau mambali kue adolah urang yang ado di depan atau kasir. Awak ndak tau sia yang mambuek kue, tapi kalau ado raso nan unik dan lamak  di kue tu pasti awak bakal mambali lo baliak. Urang nan mambuat kue disabuik Baker atau pambuat roti, profesi ko juo membutuhkan keahlian. Bisa awak gambarkan urang nan manjadi seorang banker inyo pandai mangatua dan mancampua bahan-bahan, pandai mamanggang yang pas, pandai juo mambantuak roti manjadi ancak dan menyajikannyo. Contohnyo ado cookies,pie, dan makanan lainnyo yang acok dibuek seorang baker.


Kini ko banyak toko baju nan alah tumbang. Baiak toko baju nan ado di mall atau pun di pasa. Apo lai samanjak urang corona ko. Banyak nan mangecek omset per hari nyo jadi turun drastis. Ndak jauah-jauah do. Tante ambo nan dulunyo punyo toko baju 5 cabang kini tingga ciek toko nyo lai nyo. Manuruik ambo, iko tajadi bukan hanyo karano daya bali urang nan samakin randah, tapi ado faktor lain, yaitu urang alah banyak nan baralih ka padagang online. Selain haragonyo labiah murah, urang ndak paralu kalua rumah untuak mambalinyo. Barang nan dibali langsuang di anta an ka muko rumah.


Kini ndak hanyo nagari Japang nan gencar dalam penemuan robot-robot baru. Ilmuwan Israel pun kini sadang mangambangkan robot nan didesain untuak mandiagnosis panyakik dan maningkek an pemeriksaan keamanan. Robot ko di desain dengan sensor biologis nan babantuak sarupo antena bilalang. Mancaliak negara-negara nan bapacu-pacu dalam hal manciptakan robot, alah seharusnyo nagari wak Indonesia tacambuak dengan hal iko. Jan namuah kalah dari nagari urang. Walaupun Japang lah terkenal dengan teknologi nyo nan sangai maju dan canggih jan sampai manyuruik an semangat nagari wak untuak bisa manyaingi nagari mereka. Lah saat nyo lo pemerintah mamberdayakan siswa-siswi maupun para akademisi untuak mangembangkan kemampuan di bidang robotik, sahinggo nagai wak bisa muncul ka permukaan dalam dunia perobotan.


Cagar alam indak hanyo bafungsi sabagai tampek palastarian tumbuhan jo hewan tapi untuak tujuan wisata alam iyo pulo. Contohnyo sajo taman wisata alam jo cagar alam Pangandaran. Awak bisa maniakmati kaindahan hewan jo tumbuhan dan mandapekan ilmu pulo. Taman wisata Pangandaran mampunyoi lueh sakitar 530 hektar, di dalamnyo talatak pulo bukik kapua nan manambah pesonanyo. Awalnyo taman wisata ko adolah lahan pertanian nan dibali balando. Tahun 1978, cagar alam pangandaran ko dijadian taman wisata dek karano potensi nan dimiliknyo. Sampai kini taman wisata ko barado dan dikelolan dek Perum Perhutani. Jikok pai liburan kamari, mako akan banyak basobok hewan-hewan misalnyo monyet ikua pnjang, lutuang, kalalawa, banteng, ruso, kancil, dll. Untuak Tumbuhannyo bisa pulo basobok laban, kisegel, pohon kondang, pohon barringtonia, dan masih banyak tumbuahan lainnyo.


Banyak yang mangecek buah ndak jauah jatuah dari pohonnyo nan berarti kok apak nyo elok anak nyo akan elok, kok apak nyo jaek anaknyo akan jadi jaek. Manuruik ambo, ndak selalu lo saroman itu. Contohnyo terjadi pado zaman nabi Nuh. Nabi Nuh adolah seorang nan taat tapi mamiliki anak nan durako dan ndak nio mandangaan apo kecek nabi Nuh. Iko adolah bantuak ujian dari Allaah untuak nabi Nuh. Jadi bagi kalian urang tuo nan rasonyo alah melakukan sagalo perintah dari Allah dan bausaho manjadi versi taelok dari diri kalian tapi malah diagaiah saurang anak nan mada dan ndak bisa dikecek an mako saba se lah. Mungkin iko ujian agar kalian mandapek an kelas nan labiah tinggi di mato Allah S. W. T


Saat iko barjualan sacaro online dapek mampermudah sasaurang untuak mamperkenalkan produknyo kapado urang banyak namun ado barbagai masalah jugo nan biasonyo tajadi bagi  sasaurang nan mancoba untuak barjualan online iko.  mako dari itu diperlukan strategi dan analisis nan tepat untuak maningkatkan nilai dari produk nan kito jual melalui online.  partamo,   mambuat media promosi di aplikasi media sosial sacaro rutin.  kaduo,  mambuat konten promosi samenarik mungkin sahinggo audience manjadi tertarik untuak melihat  produk nan ditawarkan tasabuik.  katigo,  mamberikan pelayanan nan elok kapado customer nan bartanyo tentang produk nan ditawarkan.  kaampek,  manerima sagalo masuakan dan kritik dari customer sahinggo kito dapek mangetahui bagaimano kelemahan dari produk nan alah ditawarkan dan dapek mangevaluasinyo sahinggo sasuai jo keinginan customer.


Jambi marupokan daerah nan mampunyoi rumah adek nan babantuak unik dengan ciri khasnyo. Rumah adek Kajang Leko adolah namo untuak rumah adek asal daerah Jambi. Rumah adek iko babantuak rumah panggung sahinggo mamarluakan janjang untuak mamasukinyo. Babantuak persegi panjang nan mampunyoi banyak tiang panyanggo yaitu sakitar 30 tiang. Dilua rumah adek iko tadapek duo janjang nan digunoan untuak masuak ka rumah. Salain itu bantuak atok nan unik dan mampunyoi ciri khas tasendiri yaitu babantuak perahu nan malangkuang dibagian ujuang atehnyo. Sadangkan didalamnyo tadapek babarapo ruangan nan digunoan sasuai fungsinyo. Salain itu, dibagian lua nyo pun dihias samo babagai ukiran nan batema flora dan fauna. Desain nan manarik iko pun sabanyo tadapek banyak makna nan takanduang didalamnyo sahinggo awak haruih melestarikan budayo agar dapen batahan lamo.


Infused water marupokan minuman sehat nan barasal dari randaman buah-buahan, sayua, ataupun rampah-rampah. Babeda jo jus, infused water indak manganduang gulo tambahan dan kalorinyo pun ampia nol. Salah satu bahan nan acok digunoan untuak mambueknyo adolah lemon. Caro mambueknyo mudah bana, partamo, cuci lemon jo aia mangalia sampai barasiah. Kaduo, potong lemon manjadi babarapo bagian sasuai kainginan, ijan talampau tipih. Katigo, masuakan lemon nan alah dipotong tadi ka dalam boto minum nan alah diiisi aia, tambahan daun mint sasuai salero. Bisa pulo manambahan madu jikok nio manambah raso. Salanjuiknyo tutuik boto. Infused water bisa langsuang diminum atau dimasuakan talabiah dulu ka dalam kulkas supayo labiah segar.


Perusahaan tampek nana karajo kini alah sapanuahnyo karyawannyo bisa WFH. Tapi Nana kadang bosan karajo di kosan taruih. Makonyo Nana acok karajo di kafe-kafe supayo ndak januah. Kafe favoritnyo salah satunyo adalah Starbuck. Nana suko karajo disinan karno suasananyo nan langang dan ndak ribuik. Salain itu fasilitas nyo pun ancak, wifi kancang dan colokannyo ado dima-dima. Jadi nana ndak cameh kalau ado meeting atau mangarajoan karajo nan paralu internet. Untuak harago makanan jo minuman tantu labiah maha dibandiang kafe lain, tapi untuak nana iko sabandiang jo palayanan dan fasilitas tampeknyo. Nana bisa ka Starbuck sakali saminggu tagantuang sajanuah a karajo nyo.


Karano Bukittinggi marupokan wilayah pagunuangan, bukak parairan jainyo agak sulik manamuan urang nan manggaleh seafood ataupun urang nan alah manjua seafood dalam bantuak olahan makanan. Suatu katiko, den pernah makan seafood di salah ciek restoran nan ado di Bukittinggi. Wakatu itu den mamasak udang saus asam manis. Lumayan lamo manunggu sakitar 45 minik, akhirnyo pasanan den tibo. Sayangnyo udang nan den bayangkan indak sasuai samo apo yang tibo, udangnyo lumayan gadang, tapi dari baunnyo se tabaun kalau udah itu indak segar lai. Baunnyo agak amis. Awalnyo den manyangko kalau udangnyo kurang masak. Satalah den mamintak untuak dimasak ulang, kironyo baun amis nyo masih ado. Akhirnyo den mamutuihan untuak indak mamakannyo. Den sarankan kalau nio mancubo seafood, rancaknyo pai se ka daerah Padang atau Pasisia, tampek dimano seafood tu barasal.


Tunggu sampai bus pai sabalum manyabarang jalan. Bus kota indak buliah manyababkan macet. Sasudah kalua bus, tunggulah dengan saba di trotoar sampai bus pai. Kamudian, dunsanak bisa mancaliak kida jo kanan atau manunggu lampu panyabarangan bawarna ijau sabalum manyabarang jalan, tagantuang kapadek an jalan. Parikan mangikuik an paraturan bus, misalnyo dilarang makan dan minum di bus. Kapan pun dunsanak mulai manaiak an trasnportasi umu, partimbangan duduak agak muko. Dangan damikian, dunsanak bisa maliek babagai tampek nan dilewati. Hal ko mambantu dunsanak tabiaso jo rute nan dilalui. Sabagain bus di busway dilangkapi pangareh suaro untuak mangumuman namo shelter parhantian bus. Kalau tampek parhantian dunsanak alah diumuman, basiaplah manunggu di pintu kalua bus.


Puncak taruko adolah salah satu hidden gems nan ado di pinggia kota Bukittinggi. Sabalum Covid, Puncak Taruko indak banyak diketahui dek urang-urang karano lokasinyo nan lumayan sulik dijangkau, dan kurangnyo gembar-gembor kalau di katinggian daerah nan banamo Taruko itu ado sabuah tampek nan sajuak mamandang indahnyo Kota Bukittinggi dari katinggian banamo Puncak Taruko. Aden lumayan acok pai kasinan. Katiko cuaca rancak, Puncak taruko adolah tampek nan tapek den tuju katiko sadang panek samo urusan karajo ataupun urusan hati hehe. Tampek nan jauah dari karamaian dan iruaknyo kota, mambuek hati jo pikiran janiah katiko duduak di sinan sambia mamakan mie abuih jo minum nutrisari dingin.


Kini, dalam mamasak dapek dikarojoan jo caro nan labiah gampang. Katiko mamasak tapi indak punyo waktu banyak, sadangkan bumbu-bumbu masak haruih digiliang. Kegiatan untuak mampalumek bahan-bahan masak dapek diidekan untuak mamakai blender. Alat iko maringkas waktu nan digunoan dalam mamasak. Alat nan dapek manggiliang lado,bawang sampai dagiang iko mampunyoi pisau ketek didalam wadah kaco atau plastik. Alat nan mampunyoi wadah babantuak variasi mode teko iko dapek iduik manggunoan listrik nan alah tasabuang. Mampunyoi babarapo tombol nan dapek digunoan utuak mangurangi atau manambah kecepatan pisau ketek didalam wadah tu untuak baputa menggiliang bahan-bahan nan ado didalamnyo. Alat iko sangek mamudahan panggunonyo dalam mamasak.


Keunggulan atau nilai handicraft indak hanyo dilihat dari fungsinyo sajo, akan tetapi dinilai pulo dari keunikan dan nilai seni yang dihasilkan para pengrajinnyo. Indak hanyo dipasarkan di dalam negeri sajo, permintaan untuak produk handicraft buatan Indonesia banyak dipasarkan ka luar negeri. Data manyabuik bahwa produk dari industri kerajinan mengalami kenaikan julmah ekspor sabanyak 24,87%. Hal iko dikemukakan oleh Himpunan Industri Mebel dan Kerajinan Indonesia (HIMKI) pado Agustus 2021 lalu. Produk-produk hasil tangan Indonesia iko mengalami peningkatan di babagai negara di belahan dunia. Peningkatan paliang gadang tajadi dari negara Amerika Serikat yang berkontribusi sagadang 44,4%. Peningkatan ko banyak dikarenakan adonyo stimulus ekonomi dari pemerintah Amerika Serikat untuak memulihkan ekonominyo. Sahinggo, masyarakat didorong untuak mengonsumsi barang dan jasa.


Bagi seurang vlogger mamiliki kamera nan bagus tentu saja akan maningkatkan kualitas video nan inyo buat. baikut merk kamera nan dapek direkomendasikan untuak kamu nan marupokan  seurang vlogger yaitu merk Olympus Pen E-PL8 . Kamera iko di desain  manjadi kamera mirrorless atau indak manggunoan efek tabalik atau  cermin.  Selain itu harga nan ditawarkan jugo indak talalu mahal yaitu sakitar 7 juta sampai 8 juta. Kelebihan dari kamera iko yaitu fitur stabil videonyo nan dapek manghasilkan kualitas video lebih tenang walaupun katiko merekam video tajadi begitu banyak pergerakan seperti katiko bajalan maupun manggerakkan kamera. Mako dari itu, bagi kamu nan marupokan vlogger  jiko ingin manghasilkan kualitas video nan lebih rancak kamera ciek iko bagus untuak kamu cubo.


Aden jo keluarga barencana maisi liburan akhia pakan ko jo pai bawisata kuliner jo Ama samo Apa. Mulai di pagi hari, kami sarapan di katupek pitalah, nan ado di Padang Panjang. Sasudah sarapan, den malanjuikan pajalanan ka Padang. Sabalum sampai di Padang, tapeknyo di kelok pinyaram, den baranti untuak mambali pinyaram. Salanjuiknyo, den manaruihan pajalanan sampai di Padang. Pas bana sampai di Padang pas jam makan siang, den jo kaluarga langsuang manuju ka Rumah Makan Lamun Ombak. Di sinan kami dihidangan banyak bana samba ado dagiang, ayam, ikan, dan sayua-sayua. satalah makan siang, den pai sabanata silaturrahmi ka rumah saudara nan di Padang. Indak taraso alah sore, den jo kaluarga malanjuikan pajalanan manuju ka payakumbuah untuak makan sate danguang-danguang. Sasampainyo di Payakumbuah alah pukua 19.00. Satalah sumbayang magrib di mesjid dakek sinan, kami manyantap sate danguang-dangauang ann ado di Pasa Payakumbuah. Indak taraso alah manunjuakkan pukua 21.10, kami mamutuihan untuak sagiro pulang ka rumah.


Satiok hari jumaik umaik muslim nan laki-laki selalu pai ka masajik untuak malaksanakan sholat jumaik. Sholat jumaik ko memang alah manjadi kewajiban untuak awak nan laki-laki pai ka masajik. Katiko pai sholat jumaik pasti awak ado mandangaan khutbah, pas bana wakatu itu ado ceramah yang mambahas mengenai hari jumai ko. Jadi, Jumat dalam al-quran adolah al-jumuah yang marupokan namo dari salah satu surah di al-quran. Bia diartian sholat jumaik ko dinamoan sabagai sholat jumaik karena banyak urang bakumpua untuak malaksanakannyo. Perintan sholat jumaik ko inyo turun sairing dengan turunnyo parintah sholat limo wakatu. Katiko itu Rasulullah masih barado di makkah.


Ado beberapa ekskul bidang olahraga nan bisa kito ikuti di sikola. Salah satu contohnyo adolah ekskul badminton. Badminton adolah olahraga tapuak bulu nan dimainkan manggunokan alat babantuak bulek dengan rongga-rongga di bagian panokoknyo. Manuruik sajarah, badminton partamo kali ditamukan di India pado tahun 1870an. Persebaran partamo olahraga iko adolah ka kota-kota di pinggiran Inggris pado abad ka-19. Dari Inggris iko lah badminton mangalami persebaran nan labiah lueh. Satalah dari Inggris badminton mulai dikenal di Afrika Selatan, Kanada, dan New York. Kamudian pado tahun 1920, badminton makin bakambang lueh di dunia. Badminton mulai masuak ka nagara lain di Eropa. Amerika Utara, dan Asia.


Pare adolah salah ciek jenis sayuran nan paiknyo mintak ampun, alias paik bana. Indak sado urang nan talok mangonsumsi pare iko karano rasonyo indak nikmat di lidah. Walaupun pare iko punyo banyak manfaat bantuak mambantua manurunan barek badan, manurunan kadar gulo balabiah di badan, mangurangi kolestrol, bahkan disabuikan pulo bisa mambantu pangobatan panyakin Herpes dan HIV. Aden sendiripun indak manyukoi pare, walaupun alah diolah sademikian rupo supayo raso paiknyo ilang, nan ado di utak den pare tu tetap se sabuah sayua nan paik. Sado makanan nan den bali, katiko ado pare di dalamnyo den spontan se mambuangnyo atau manyisiahan ka tapi piriang.


Beberapa urang binguang mancari panginapan katiko pai kalua kota, baiak dalam waktu lamo ataupun cuman singgah sabanta. Memang banyak pilihan hotel apolai di kota-kota gadang, tapi mancari hotel dengan harago tajangkau tapi kualitas tajamin memang agak sulik. Apolai bagi anak-anak mudo nan pai bawisata cuma sahari duo hari dan butuah tampek manginap sabanta sajo. Kini sanak sadonyo indak paralu binguang lai. Bagi nan pai kaluar kota khususnyo di pulau jawa, dan mambutuahkan tampek manginap nan murah, praktis dan berkualitas kini hadir bobobox. Bobobox adolah hotel kapsul nan jaringannyo tersebar di Indonesia. Selain mautamoan kenyamanan, bobobox mausung pulo pengalaman nan unik dan menarik bagi satiok urang nan manginap. kamar dan beberapa fasilitas di dalam kapsulnyo bisa dikendalikan melalui aplikasi hp nan manambah kepraktisan manginap di bobobox. Bobox alah dimulai dari tahun 2017 dan taruih manambah jaringannyo sampai di tahun 2022 ko. Kini sanak nan suko travelling indak pusiang lai mancari akomodasi karena alah ado bobox nan tersebar di kota-kota di Indonesia.


Salain durian, ado makanan lain nan ambo indak suko. Makanan nan ambo ndak suko itu adolah gudeg. Gudeg adolah makanan khas Yogyakarta. Gudeg mampunyo raso nan dominan manih dan saketek gurih. Gudeg adolah makanan nan babahan dasar cubadak. Gudeg biasanyo disajikan basamo nasi, talua pindang, opor ayam, tahu atau tempe bacem, dan lado goreang keretek manih. Makanan iko biasonyo disajikan di ateh daun pisang. Awal mulo gudeg tacipto adolah pado awal maso karajaan Mataram islam di Alas Mentaok pado abad ka 15. Namun ado juo versi lain tantang asal muasal gudeg. Manuruik versi lain itu gudeg mulai ado katiko penyerbuan ka batavia dek pasukan Sultan Agung.


Katiko manonton partandingan Andi merasokan euforia katiko tim  favoritnyo mamasuki lapangan. Alah lamo Andi manginginkan untuak manonton langsuang partandingan di stadion dan saat iko inyo mewujudkannya. Saat itu Andi melihat banyak sekali urang barado di tampek duduaknyo masing-masing di sakitar lapangan. Begitu banyak urang nan mamakai jersey timnyo masing-masing untuak manyemangatkan mereka batanding. Ado nan mamakai jersey bawarna merah dan jersey bawarna biru. Saat itu Andi mangira-ngira barapo urang kira-kira  urang nan manonton  partandingan iko langsuang di stadion. Di saat Andi mangiro-ngiro tasabuik ado  informasi nan ditampilkan dalam LED besar. Di situ manampilkan informasi takait jumlah urang nan hadir saat ini. Andi pun takajuik mandanga jumlah penonton tanyata mancapai 50.000 urang. Namun itu wajar sajo  mangingek kapasitas stadion nan gadang.


kalau kawan kawan pai barangkek travelling karano nio mandapekan katanangan jo mandamaian diri, mako pulau pagang lah nan harus kawan kawan kunjuangi. babeda jo pulau pamutusan nan banyak dikenal dek para wisatawan sabagai tampek bamain jo basanang sanang. pulau pagang sangaik cocok dikunjuangi dek para wisatawan nan nio baristirahat dan terbebas dari kapanekan parkotaan nan hiruak pikuak. kaindahan pulau ko pun ndak kalah dek pulau pulau lainnyo. bahkan disiko kawan kawan akan mandapekan babarapo resort sederhana nan bida digunoan para pangunjuang untuak baristirahat. jadi apo nan di tunggu lai, ambiak perlengkapan kawan kawan kito barangkek kasinan untuak pai liburan lai.


Kalau kalian kurang suko bamain game survival, kalian bisa mancubo game lain nan ndak kalah seronyo. Game itu adolah e-football pes. E-football pes sangaik sero dimainkan karano mampunyoi banyak fitur unggulan. Salah satunyo adolah fitur batandiang jo pamain lain. Fitur iko manjadi sangaik manyanangkan karano kito akan batandiang manggunokan tim nan kito bangun surang. Tim iko kito bangun dengan mambali pamain sacaro langsuang atau mambali pamain di event sacaro acak. Kito pun bisa mambali palatiah sasuai jo kainginan kito. Salain bisa batandiang jo pamain lain, e-football pes pun bisa kito mainkan basamo jo kawan kito. Hal iko tantunyo manawarkan sensasi babeda katiko bamain game. Jadi, bilo kalian akan main e-football pes?


Pensi, salah ciek janih karang ketek nan bisa basobok di Sumatera Barat. Ado banyak caro maolah pensi salah cieknyo bisa di jadian sup pensi. Caro mambueknyo partamo siapan bahan bahan yaitu 2 liter pensi, 2 lembar daun panden (irih ketek), 2 batang bawang peei, 4 batang daun selederi, 2 buah asam kandih, 1 alai daun salam, 1 alai daun limau, 1 batang sarai, 4 buah bawang putiah, 2 bawang merah, sajumpuik langkueh, sarueh sampodeh, 10 lado sirah, garang, panyadap, marica bubuak, aia jo minyak panumih. Partamo randam pensi salamo sajam dan barasiahan. Abuih pensi tu tambahan irihan daun pandantu tiisan. Salanjuiknyo tumih bumbu aluih sampai horun tambahan aia. Masuakan pensi kadalam tumihan api ketek, tambahan garam, marica, jo panyadap. Masuakan daun bawang nan alah diirih. Sup pensi siap di makan.


Permasalahan nan biaso urang hadapi katiko barencana untuak kalua kota atau negeri yaitu tampek manginap atau tampek istirahat. Ditakuikan katiko bakunjuang ka suatu tampek yaitu indak tasadionyo tampek penginapan. Kini, di zaman modern mambuek sasaurang dapek mudah untuak mancari informasi tentang panginapan tadakek dari tampek yang dikunjungi. Mamasan tikiet penginapan online contohnyo nan mamudahan untuak mamasan tampek istirahat. Ado babarapo caro untuak mamasan tiket penginap online yaitu malalui aplikasi khusus nan tasadio untuak mambali tiket hotel atau penginapan. Caro partamo yaitu manantuan daerah nan ka dikunjungi. Lalu, mancari tampek penginapan atau hotel tadakek dan sasuai jo keinginan pangunjuang. Jan lupo untuak mancaliak penilaian nan alah pernah pangunjuang lain agiah bia pangalaman nan didapek katiko bakunjuang indak sasuai jo ekspetasi. Salanjuiknyo mambuek reservasi dan mambaya jo metode pembayaran nan didisadioan. Siap tu awak indak paralu khawatir jo tampek manginap katiko balibur.


Walaupun skydiving tamasuak olahraga ekstrem, namun banyak pulo urang yang tertarik dan bahkan ketagihan setelah mancubo melakukannyo sakali. Meski maraso takuik sebelum melakukan olahraga ko, katiko lah berhasil melawan rasa takuik dan tetap melakukannyo pasti kito maraso sangat puas. Sehingga katiko kito berhasil malawan ketakutan dalam diri saat melakukan olahraga ekstrem tadi, kito akan samakintermotivasi untuak melakukan olahraga dengan tingkek kesulitan lebih tinggi. Melakukan olahraga ekstrem bermanfaat pulo untuak pembentukan otot dan menjago kesehatan fisik maupun psikologis seseorang. Talabiah lagi, berbagai jenis olahraga ekstrem umumnyo dilakukan di alam terbuka, seperti skydiving tadi. Dengan baitu dapek membantu kito malapeh stres dan tekanan yang dialami salamo beraktivitas dalam keseharian.


Patang ko ambo caliak-caliak permainan jadul di youtube. Mancaliak video tu maingek an ambo jo salah satu permainan nan paliang acok ambo mainkan yaitu permainan nan ado di gimbot. Memang ndak cuma gimbot ko se permainan nan ambo suko wakatu ketek tapi itu lo nan paliang bakasan. Hampia tiok hari ambo bamain gimbot waktu ketek dulu. Sampai-sampai diberangan dek abak ambo karano lupo baraja dek bamain. Bahkan ndak jarang lo ambo lupo makan dek gara-gara bamain gimbot tu.Tapi emang managiah mainnyo. Kalau ndak pacayo cubo lah surang. Bali gimbot tu di tampek urang jua mainan atau bisa bali di shopee. Rasoan lah sensasi main gimbot tu.


Zaman kini banyak nan suko mamoto-moto makanan jo minuman sabalum mereka mancicipinyo. Alah jadi sabuah kebiasaan dan wajib hukumnyo bagi sabagian anak mudo untuak mamposting apo nan nyo makan ka instagram atau facebook bia dikecek an kekinian. Tapi manuruik ambo memang banyak anak-anak mudo kini nan punyo potensi untuak mambuek foto makanan jo minuman tu nampak rancak, menggiurkan, dan profesional. Sarancaknyo kebiasaan ko ditekuni karano bisa mahasilan pundi-pundi pitih. Kini ado profesi nan namonyo fotografer makanan. Fotografer makanan ko bafokus pado makanan sabagai subjek utamonyo. Jadi tunggu apo juo lai, ndak ado salahnyo untuak diseriusan hobi tu supayo bisa jadi sumber cuan.


Salain pubg mobile ambo pun suko bamain game lain. Game nan acok ambo mainkan adolah fifa. Biasonyo ambo bamain game fifa basomo jo kawan-kawan. Tampek main kami pun fleksibel. Kadang kami bamain di kos kadang kami bamain di rental ps. Biasonyo kami bamain game fifa sabanyak 4 urang. Tipe game nan kami mainkan biasonyo adolah turnamen. Jadi kami akan bamain mancari juaranyo. Namun, kadang ambo pun bamain fifa saurang diri. Hal iko biasonyo ambo lakukan katiko kawan-kawan ambo ndak punyo waktu luang. Katiko bamain surang diri, ambo biasonyo mamainkan mode karir. Mode karir sangaik manyanangkan karano kito bisa mambangun tim sasuai jo kainginan kito.


kisah padusi shalihah dalam alquran tamasuak juo ado carito siti hawa. Pasti banyak yang alah tau baa carito siti hawan jo nabi adam. Hawa disabuik sabagai pasangan adam da mereka baduo diciptaan langsuang oleh Allah SWT. Hawa ko malambangan pertaubatan dan mambarikan harok kapado sadoalah urang muslim yang badoso dan bapikia mereka indak dapek manabus kasalahannyo. Karena Allah itu maha penyayang dan mambari ampunan kapado saluruah umaik nyo yang sabana nio bataubat dan basungguh mangharok an ampunan dari Nyo. Mangko dari itu untuak awak kasadonyo, marilah untuak bataubat atas kasalahan nan awak pabuek dan yakin akan ampunan dari Allah SWT.


galeh ukur bafungsi untuak maukua banyaknyo mili nan dibutuahan dalam mambuek minuman bahkan untuak mambuek makanan. galeh ukua ko pu baragam macam ukurannyo. ado nan 250 ml, ado nan 500 ml, ado nan 1000 ml bahkan ado nan 2000 ml. jadi galeh ukua ko bamacam ukuran dan disasuaian jo kebutuhan kito dalam manggunoannyo. galeh ukua ko barangnyo tabuek dari plastik dan mamiliki garis warna biru untuak manantuan ukuran nan ka awak gunoan. barang ko sangaik tahan taradok bahan nan angek samisal itu dibutuahan. tapi untuak panggunoannyo jan talalu acok digunoan untuak bahan nan angek karano bahan angek tu dapek marusak komponen dari galeh tu dan bisa bisa mambuek makanan atau minuman awak jadi racun nan babahayo bagi tubuah.


Sadang nio makan makanan yang lamak tapi sehat yo cocok bana makan sapo tahu. Mambuek sapo tahu ko gampang lo awak tumis se bumbu dan masuak bahan-bahannyo agiah maizena, tapi heran lo ambo kok kawan ambo ndak suko jo sapo tahu ko padahal kandungan gizi nyo banyak mulai dari dagiang nyo, apolai tofu nyo kan. Ambo kecek an ka kawan ambo makan lah sayua jo tofu nyo, kawan ambo ko makan dagiang nyo se saketek. Mungkin kawan ambo ko kareno mancaliak sayua tu jadi ndak basalero padahal sayua bagus bana untuak serat awak begitupun dengan tofu ancak lo proteinnyo, dokter tampek ambo barubek patang tu se menyarankan ambo untuak makan tofu yang mudah dikunyah dan dicerna.


Paskah marupokan 3 hari setelah nabi Isa atau nan disebut dek umaik Kristina Yesus Kristus bangkik dari kematiannyo dek di salib katiko harus manabuih doso-doso manusia. Makna dari Paskah ko adolah manjadi hari kemenangan Yesud Kristus dari kematiannyo sahinggo maagiah pengharapan bagi pangikuiknyo antaro lain umaik kristiani manjadi umaik nan baruntuang karano alah tapiliah manjadi anak-anak Yesus Kristus  dan tabebas dari siksaan kematian dan doso nan alah dilakukan karano lewat Yesus Kristus alah dihapuikan dek Tuhan. Perayaan paskah dirayokan di Bulan April dan manjadi salah satu hari libur nasional di Indonesia. Biasonyo perayaan paskah ko dirayokan salamo saminggu setelah bulan purnama partamo atau sasudah titik bulan semi.


Manonton Moto GP sacaro langsuang di lokasi tampek acara manuruik ambo kurang pueh. Ba a ka ndak kurang pueh, kalau di TV awak bisa manonton dan mairiangan pembalap-pembalap tu dari awal sampai akhir pertandiangan, sedangkan kalau awak manonton langsuang tu selain maabihan kepeang karano tiketnyo nan maha ditambah lo katiko manonton pembalap-pembalap tu hanyo lewat sakileh se di muko awak. Bantuak rangik lewat se nyo. Tapi baliak ka pandapek masiang-masiang sih. Ado urang nan mati-matian bisa manonton sacaro langsuang karano penasaran atau karano marasoan suasana kemenangan sacaro langsuang dari pamanang nan tantunyo babedo antaro manonton langsuang jo manonton di rumah.


Katiko banyak urang nan manyukoi batagor, Lisa manjadi salah satu urang nan indak manyukoi makanan iko. Dulu katiko Lisa masih barado di kelas limo SD, Lisa partamo kali mancubo batagor nan inyo bali katiko inyo pai liburan di salah satu kota di Pulau Jawa. Lisa penasaran samo raso batagor nan banyak urang sukoi iko. Satelah, Lisa mancubo duo suok batagor iko Lisa langsuang barubah ekspresi mode urang nan sadang marasoan raso nan aneh. Satelah itu Lisa indak malanjuikan makan batagor dek karano inyo indak bisa malulua makanan nan sadang inyo kunyah kini. Lisa maminum banyak aia untuak mangurangi raso aneh nan ado di muncuangnyo kini. Satelah itu, Lisa langsuang mamasan makanan lain untuak inyo makan. Samanjak itu, Lisa manjadian batagor sabagai makanan nan indak inyo suko.


Maso kini masih banyak saurang muslimah indak manjalani perintah dari agama yaitu manutup auratnyo. Padohal dalam Alquran telah jaleh-jaleh untuak mamarintahkan saluruah kaum muslimah mangenakan hijab sahinggo inyo dapek manghindari dosa-dosa nan bisa saja muncul katiko inyo mambuka aurat. Dalam ayat Alquran telah disampaikan kapado saluruah muslimah di saluruah dunia untuak manutupi auratnyo. Namun ado ketentuan pula saurang muslimah manutupi auratnyo. Contohnyo yaitu mamakai pakaian longgar sahinggo indak mambentuk lekuk tubuh. Namun sayangnyo saat kini masih banyak urang nan belum mamanuhi ketentuan tersabut sasuai jo syariat Islam. Mako dari itu masih banyak wanita nan manutup aurat tetapi masih mampercaliakkan lekuk tubuhnyo sahinggo tetap mamancing nafsu lawan jenis. Maka dari itu marilah kita manutup aurat sasuai jo ajaran agama Islam dan sasuai jo syariat Islam.


Buah mangga adolah buah paliang lamak manuruik ambo. Ado minuman dessert gitu nan baru ambo cubo di Jakarta. Namonyo King Mango. Balinyo 45 ribu. Untuak ambo nan tabiaso bali minuman harago 10 ribu maha bana harago minuman ko. Tapi setelah ambo cubo minuman ko yo lamak. Ndak cuma kayak jus mangga biaso. Iko lebih kental. Ditambah ado lapisan-lapisan whip cream diantaro layer-layer jus mangganyo. Di lapisan paliang ateh nyo onggok an lo jo potongan-potongan buah mangga nan segar dan gadang-gadang. Rasonyo pun bukan main lamaknyo. Manih dari whip cream dan asam manih mangganyo baraso. Porsinyo pun banyak. Kayaknyo akan acok ambo bali King Mango ko.


E-commers pasti awak indak asiang jo iko lai. Iko adolah salah satu caro bisnis online nan sadang marak. Ampia samo jo marketplace sistem balanjo disiko indak hanyo sakadar mampromosikan barang tapi jugo mambantu dalam proses transaksi. Tapi kalau di marketplace sado barang bisa ado kalau di siko agak babeda. Karano e-commers hanyo manyadiokan barang dari website inyo sajo, inyo ndak mambuka lahan untuak panjua lain mampromosikan barangnyo. Atrinyo produk lain indak bisa bajualan disiko. Dari sagi transaksi samo sajo jo marketplace. Pambali tingga mangklik barang nan nio di bali kamudan takan bali. Satalah itu langsuang sajo transfer pitih sabanyak nan di tantuan


Perairan Indonesia sangat terkenal karano mampunyoi keragaman satwa lauik nomor satu di dunia nan talatak di Raja Ampat. Untuak manikmati satwa dalam lauik sacaro langsuang ndak ado caro lain salain manyalam.  Mako dari itu ado pepatah nan mangecek an kalau awak hiduik di Indonesia tapi alun pernah manyalam samo jo mancik mati di lumbuang padi. Tapi ndak sado urang nan berani manyelam karano manyelam ko adolah salah satu olahraga ekstrem nan harus dilakukan sacaro hati-hati. Di indonesia, untuak manyalam pun awak harus bersertiikasi talabiah dahulu. Sertiffikasi ko bisa dibuek melalui tampek kursus penyelaman di daerah tujuan wisata nan manyajikan atraksi manyalam.


Partamo kali den mancubo minuman susu malabar ko rasonyo lamak bana! jujur! sasuai jo ekspetasi, ownernyo pun elok, mambuliahan banyak banyak permintaan bantuak es nyo stek se, gulonyo kurangan, dan lainnyo, hehe. Untuak aden yang indak talampau suko susu pas mancubo nan mangga kironyo den jadi suko bana karano labiah taraso raso mangganyo katimbang susunyo. Manihnyo pun pas jo ukuran cupnyo nan gadang jadinyo indak mambuek ibak. Pas mancubo nan kaduo, den mambali nan raso pisang coklat. Varian iko indak kalah lamaknyo, rasonyo kamek dan tipe coklat nan den suko itu coklat agak paik tu aa dan pisangnyo taraso bana. haragonyo murah Rp 12.000 sajo.


Pado tanggal 8 Januari 2023 patang ambo manonton partandingan liga futsal Indonesia. Ambo manonton langsuang ka gor popki nan talatak di Cibubur. Partandingan partamo dimulai pukua 10 siang. Partandingan nan dimainkan partamo kali ado partandingan antaro pandeka united malawan kancil bbk pontianak. Partandingan balajan sangaik sengit. Pandeka barhasil unggul labiah dulu lewat tembakan second penalto dari pamain terbaik dunia 6 kali, Ricardinho. Namun, kancil barhasil manyamokan kadudukan lewat gol Wais. Bahkan di panghujuang babak partamo, kancil babaliak unggul lewat gol Romi Humandri. Saat babak kaduo kambali dimulai, kancil barhasil manambah kaunggulan lagi-lagi lewat aksi Romi Humandri. Namun Pandeka barhasil manyomakan skor manjadi 3-3 satalah parmainan powerplay mereka mampu manghasilkan 2 gol masiang-masiang lewat kaki Agung Pandega dan Subhan.


Manuruik den, mampasiapkan hal-hal ketek sampai nan gadang katiko kapai liburan tu adolah sasuatu nan penting. Kok bisa apo nan ka dibaok tu dibuekan list nyo sadamikian rupo sahinggo indak ado beko barang-barang nan tatingga. Hal iko den alami pas den pai mandaki ka Gunuang Marapi. Estimasi waktu nan kami pakiroan untuak sampai ka Cadas Gunuang Marapi adolah sabalum magrib alias sabalum hari kalam. Salah kami adolah indak mambaok senter nan rancak karano indak maraso paralu bana, padahal senter adolah salah ciek barang nan penting katiko pai mandaki gunuang. Kironyo pas dijalan hari ujan labek, tapasolah kami acok baranti di babarapo tampek karano curah ujan nan sangaik tinggi. Pakiroan kami untuak sampai sabalum magrib di Cadas indak tacapai, jadilah kami malanjuikan pajalanan jo bekal senter hp dek hari alah mulai kalam. Sambia agak maraba-raba jalan, kami sampai di Cadas kurang labiah jam 20.15 WIB.


Alaik musiak tradisional yang unik ado barasa dari Jambi, Kerinci. Namonyo Serangko alaik musik iko adolah warisan dari kerajaan melayu tuo di kerinci. Bantuaknyo luruih ado bengkok diujuanh nyo yang barasa dari tanduak kerbau, sekilas bantuaknyo mirip jo seruling. Serangko adolah alaik musik tradisional yang barasa dari jambi bagitupun jo tanduak kerbaunyo. Bunyi alaik musik ko sajanis aerofon. Biasonyo, alaik musik serangko ko digunoan untuak pemberitahuan adonyo musibah jambi. Caro manggunoanngo ditiup se, dan bunyi nyo akan manggalagar. Sakironyo itulah gambaran dari alaik musik serangko, bantuaknyo unik dan basajarah bagi warga jambi. Urang jambi nan tau jo alaik musiak ko pasti satuju bak itu juo.


Caro mailangan stres nan awak rasoan adolah labiah elok jo caro ibadah. Kareno katiko awak maraso stres dan nio maluapkan sagalo sesuatu indak ado urang nan bisa sabana batua mailangan stres awak. Oleh kareno itu cukuik badoa katiko sholat dan bainteraksi ka Allah SWT. Shalat marupokan media awak bakomunikasi ka Allah SWT. Kareno dengan manjago sholat awak dan badoa bisa mantentramkan hati awak. Apolai kalau awak tambuah jo ibadah nan lain yang banilai pahalo juo. Untuak itu jan tarlalu banyak bapikia dan maraso manjadi urang paliang sulik kareno dengan awak mandakek ka Allah sagalo hal akan dimudahkan.  Sholat wajib jan tingga dan tambuah juo jo ibadah sunnah nan lain.


Dulu wakatu ketek ado permainan nan sangaik banyak disukoi jo anak-anak saumua ambo. Namo permainnanyo adolah batu tujuah. Jadi caro mamainkan permainan ko adolah nan pertamo harus dipastikan kalau nan bamain harus labiah dari barampek urang. Makin rami mako makin sero permainan ko. Setelah tu pemain dibagi manjadi duo kelompok. Caro mambagi kelompoknyo dengan caro malakukan suit. Setelah itu baruolah masuak ka permainannyo. Beko bagi tim nan suit nyo manang mako inyo nan pertamo main. Tim nan suitnyo kalah batugas manjago benteang dan manyusun batu sabanyak 7 buah manyarupoi gunuang. Tugas tim nan sadang bamain adolah mahancua an batu nan alah disusun tadi dengan caro malempaan bola ka arah batu. Setelah batu tabae dan taserak-serak, malakik tim nan manjago manyusun, tim nan manang harus manyuruak. Tugas tim nan kalah tadi untuak mancari tim nan manang. Sampai akhirnyo sado pemain bisa ditamuan dek tim nan manjago.


Tari pasambahan adolah Tari nan barasal dari Minang Sumatara Barat. Tari pasambahan iko biasonyo ditampilkan untuak acara pembukaan suatu acaro dima sabagai raso hormat tahadok tamu. Di Sumatara Barat sendiri satiok acara alah memulai untuak manyiapkan tari pasambahan sabagai pembuka dari acara tasabuik. Tari pasambahan iko pun biaso digunungan di acara pernikahan dima tamu akan disuguhi daun sirih dan carano sahinggo acara nan dilakukan akan dapek bajalan sacaro lancar. Makna dalam gerakan-gerakan dan ado dalam tari pasambahan iko sangek cocok untuak ditunjukan dalam Satiok acara. Mako dari itu dari itu marilah awak melestarikan budayo sahinggo generasi barikuiknyo mengetahui dan bangga terhadap apo nan ado di dalam daerahnyo.


Amak ambo sanang bana melakukan hal-hal baru yang menyenangkan. Salah satunyo waktu liburan ambo sakeluarga baraja  melukis basamo. Walaupun indak ado pengalam melukis dan ndak bisa mambuek lukisan yan ancak tapi amak ambo suko bana mancuboan hal-hal baru. Salamo di hari libur kami ndak pernah suntuak soalnyo ado se ide amak ambo untuak mangisi waktu liburan basamo. Kalian bisa juo untuak mulai melukis caro yang paralu kalian lakukan adolah Mambali alek-alek yang diparalukan. Patamo bali lah kueh nyo, bali juo kanvas, dan cat aia untuak warno-warno yang bisa awak pakai. Awak bisa mulai dengan apo yang bisa awak buek ndak paralu yang ancak bana untuak kali patamo awak malukis.


Dirumah ambo baru bana mangganti masin cuci yang alah lamo ka masin cuci ciek tabung merek LG. Sabalumnyo memang ambo sempat bingung juo nio mambali masin cuci yang ma, jadi ambo caliak babarapo review untuak mamastikan nio mambali masin cuci yang ma. Kareno manuruik ambo, dengan mancaliak review dan ulasan dari urang-urang bisa mambuek awak yakin untuak mambali sesuatu barang dan awak juo bisa mambedakan dari masiang-masiang masin cuci. Buktinyo kini ambo mamakai masin cuci pilihan ambo nan ciek tabuang yang bamerek lg. Kareno merek lg ko fiturnyo baragam dan hemat energi, dan yang paliang penting adolah barang yang awet.


Carito ko terkenal bana tentang Bawang Merah jo Bawang Putiah, zaman kini pun carito rakyat yang barasa dari jogja ko acok dimodifikasi ke carito yang modern. Caritonyo bawang putiah kahilangan ibunyo yang sakik dan ado jando jo anaknyo yang satiok hari mangunjuangi bawang putih untuak maambiak hati apaknyo. Singkek carito apak nyo bawang putiah manikah jo amak bawang merah. Setelah itu bawang putiah baru tau parangaik kaduo urang baduo tu yang jahek dan acok manyikso inyo. Amak bawang putiah nio menguasoi rumah sakatiko ayah nyo ikuik maningga, dan disitu bawang merah harus selalu jadi pusek perhatian dan yang paliang utamo. Manuruik ambo, jan mudah bana picayo jo urang karena awak ndak tau manga kok tibo-tibo inyo bagitu elok ka awak dan jan takuik jo urang mode tu, inyo manyikso awak pun harus malawan.


Profesi Sommelier (Ahli tantang Wine) adolah profesi langka dan jarang urang tau. Kalau di luar negeri mungkin profesi ko bukanlah profesi nan asiang. Sommelir ko mamiliki tugas nan tentunyo harus berdasarkan ilmu pengetahuan seperti manyampaian informasi sumber anggur nan di produksi untuak wine ko dari ma, mangenalan produk wine ka klien, manyiapan wine dalam suhu dan kelembaban nan pas supayo cita rasa yang khas pado wine ko ndak hilang. Salain tu, biasonyo nyo batugas untuak manyarankan wine ma nan paliang cocok dipadukan jo suatu hidangan kapado pelanggan supayo sensasi minum wine tadi ndak rusak dek makanan nan lain. Jan salah-salah sanak, untuak jadi sommelier harus lulus ujian sertifikasinyo, jadi ndak main-main.


Minuman khas betawi nan kini mulai susah ditamui yaitu bir pletok. Kironyo minuman ko cukuik populer dan bayak disukoi masyarakat dahulu. Awal mulo bisa ado bir pletok ko karno waktu zaman penjajahan Belanda di Indonesia, banyak masyarakat betawi nan panasaran dan nio macubo untuak minum bir bantuak nan dilakuan oleh urang-urang Belanda. Namun karno mancaliak efeknyo nan mamabuakan dan dilarang lo oleh ajaran Islam nan mayoritas dianut oleh urang-urang Betawi, akhirnyo muncul ide untuak mabuek bir nan bisa maangekan badan tapi ndak mamabuakan. Akhirnyo diracik minuman dan tacipta lah bir pletok nan tabuek dari babagai jenis rampah-rampah nan punyo khasiat maangekan badan.


Tanggal 21 April, paringek an Hari Kartini disakolah maadoan pertunjukan seni dengan mambuek nada dari angklung dengan lagu Ibu Kita Kartini. Angklung marupokan alaik musik bernada ganda yang barasa dari Jawa Barat jo janis bunyi Idiofon. Alaik musik ko tabuek dari bambu yang kami mainkan dengan caro digoyang atau digetarkan. Kami mamainkan angklung dengan lapeh jadi ndak ado nan salah bunyi nyo. Sabalum pertunjukan dimulai kami nan grup angklung alah latihan sedemikiam mungkin untuak manyamoan nada yang kami hasilkan dari bambu nan bagesek dari angklung tu. Tangan kami mamegang rangka yang tangan ciek lai manggoyang an angklung sahinggo dapek manghasilkan nada sasuai jo ketukan.


Di sanjo hari di bulan puaso, awak barencana mambali makanan untuak babuko biko di tampek nan sadang banyak urang bicaroan di sosial media. Tampeknyo indak jauah bana dari kos do, tapi cukuik maabihan banyak waktu dek karano macet dijalan. Disaat awak dijalan tajebak macet, basuo urang ditapi jalan sadang manjajaan makanan nan tabungkuih jo kantong plastik. Makanan tu nampak lamak tapi dek niek awal ka mambali makanan nan sadang viral tu jadi awak mancaliak se nyo indak mambali. Singkek carito, tibolah awak di tampek rumah makan tu pesan makanan nan disuko. Dek tampek tu rami bana sadangkan hari alah maghrib artinyo waktu babuko alah ka tibo, jadi awak bali minuman ditampek lain untuak malapehan puaso. Alah sudah babuko puaso baru pesanan makanan awak tibo


Samakin majunyo ilmu pengetahuan jo teknologi makin banyak nan terlena untuak mampelajari ilmu agama nan nyo anut. Banyak nan alah terfokus ka pekembangan dunia se. Bisa awak caliak makin kasiko makin banyak urang nan hanyo sekedar punyo agamo tapi ndak mangararti jo ajarannyo atau nan acok awak sabuik jo 'Islam KTP'. Sebagai seorang Islam alah seharusnyo awak tau dengan ajaran-ajaran nan diperintahkan dan dilarang dek agama nan awak anut. Minimal nan dasar-dasarnyo se dulu karano fakta nan ditamukan di lapangan banyak muda-mudi kini nan alah ndak paham jo ajaran agamanyo bahkan sarupo Rukun Islam dan Rukun Iman, dan Rukun sholat alah batea-tea katiko ditanyo.


Butcher adolah salah satu bagian dapua nan punyo tugas untuk manyiapan sagalo jenis dagiang. Banyak urang nan alun tau profesi ko padahal manuruik ambo iko adolah salah satu bagian nan paliang penting nan paralu diparatian. Biasonyo urang cuma tau tukang masak se tanpa tau ado peran butcher di belakangnyo. Apolai untuak acara-acara tertentu mode acara yang khusus manyadioan dagiang panggang (grill). Bagian ko tantu ndak mudah dikarajoan dek urang biaso karano mamotong dagiang untuak acara-acara panggangan mode ko butuah 12 kemampuan sarato pendidikan dan pelatihan nan khusus dan insentif. Selain tu, nyo harus tau lo dagiang nan ma yang disukoi dek tamu.


Alaik elektronik nan ciek lai yang saharusnyo ado di rumah awak adolah Rice cooker. Rice cooker ko patamo kali urang taunyo dengan sabuik an magic jar atau magic com. Jadi alaik iko baguno untuak awak mananak nasi. Awak tinggal mancuci bareh dan agiah aia sasuai takaran dan latak an ka rice cooker beko nyo masak surang lai. Indak paralu awak mamasak nasi di pariuk atau panci nan lainnyo. Bantuak ambo walaupun indak tingga dirumah tapi di kosan. Alaik nan ciek ko paralu bana dek ambo, kareno salain bisa mambuek nasi ambo bisa juo maangek an samba. Jadi kalian nan anak kos balilah rice cooker atau magic com ko, jadi makanan kalian indak tsbuang se. Tantunyo labiah himaik dan sihaik makanan awak bantuak sadang di rumah.


Minggu patang, Ana dan keluarga nyo nio pai ka pantai nan terkenal di daerahnyo. Karno hari libur, pantai nan Ana nio kunjungi tu rami dan macet bana jalan ka sinan. Nampaknyo banyak urang nan nio pai raun ka pantai tu. Dek maleh lamo di jalan mnunggu macet, akhirnyo Ana dan keluarganyo baliak arah mancari tampek wisata lain. Karno nio mahindari macet pulo, Ana mancari rute nan labiah langang di internet. Kironyo jalan nan dilalui oto nyo ketek, yo bana cukuik untuak 2 oto se. Tapi pamandangan tapi jalannyo ancak bana, nampak pantai jo bukik lo. Di jalan tu Ana nampak ado cafe tapi pantai nan ndak rami. Dek lapa akhirnyo keluarga Ana singgah ka cafe yu untuak bali makanan. Kironyo cafe tu ancak pulo desainnyo, dan lataknyo di tapi pantai bana. Jadi wak bisa pasanan sambia main di pantai. Ndak manyasa Ana mancubo rute baru kalau bisa sobok jo tampek hidden gem bantuak ko.


Lisa marupokan reseller dari salah ciek produk kosmetik dan skincare terkenal di Indonesia. Inyo biasanyo mancubo  produk terlabiah dahulu sabagai review dari produk nan akan inyo jual nantinyo. Dan katiko ado nan mamesannyo mako inyo akan mambali dari kantua resmi produk tasabuik jo harga reseller. Katiko barang alah sampai di tangannyo mako inyo akan mangirimkan langsung ka pelanggan jo harga nan alah inyo tawarkan. Lisa sabagai reseller manerapkan sistem pre order tahadok produknyo karano barang nan dijua iko acok sakali Habis di kantua pusat sahinggo mereka mamerlukan waktu untuak restock  produknyo untuak dijua ka masyarakat. Satelah barang sampai kapadonyo inyo akan mangecek kambali keadaan produk tasabuik, dan satelah lulus uji mako inyo akan mangirimkannyo kapado pelanggan.


Tarnyato makanan india nan identik pambuekannyo pakai tangan tu adolah sabagian dari budayanyo. karano itu adalah budaya urang india dari jaman dahulu. dari pembuatan, penghidangan sampai mamakannyo pun pakai tangan. manuruik urang india iko adalah caro nan manuruik mereka mampunyoi sensari surang dan dianggap akan manambah nafsu makan. Kamudian kito bisa mangetahui suhu dari makanan tu surang. salain itu, dengan caro mangolah, manyajian, manyantap pakai tangan tu mampunyoi 5 elemen kahidupan tersendiri yaitu air, api, tanah atau bumi, udara, dan akaca yaitu luar angkasa. Walaupun nampak kumuah street food disinan, tapi bagi masyarakat itu adolah hal yang biaso di keseharian urang sinan.


Manuruik ambo urang nan introvert lai lo bisa mangambangan hobi nyo. Jan dek gara-gara takuik dan malu awak yang introvert ko jadi ndak berani untuak mampunyoi hobi. Urang tipe ko ahli manyabuik an sebagain neuroticism. Neuroticism ko adolah urang yang marasokan ketidaknyamanan dalam hiduik nyo, urang mode ko biasonyo mudab murung dan ndak suko berbaur. Hobi yang disarankan dek para ahli adolah dengan menulis di blog atau maisi TTS. Hobi yang bantuak itu akan melatih tingkek emosional nyo dan biso mangambangkan hobi yang inyo punyo. Apo yang inyo rasoan bisa dicurahkan malalui blog pribadi ataupun bamain TTS. Supayo indak terlalu bana tapikia hal yang indak-indak.


Mambuek cireng isi ayam kari kiro e mudah ndak lo payah bana, kalau awak nio makan cireng dan maleh untuak bali dilua bisa lo untuak mambuek cireng isi ayam tu surang. Caronyo ko Patamo awak siapakan dulu isiannyo rabuih ayam abis tu awak suir-suir ayam tu tumis jo bawang bombay agiah lo kentang, wortel dan alah harum masuak an sadoalahnyo masak sampai matang agiah lo tepung tarigu 100 gram supayo kental. Alah awak oseng-oseng jan lupo agiah bumbu-bumbu dan koreksi raso kalau alah pas angkat lai. Kulik cireng yang alah siap diuleni bantuak pipiah dan latak an ayam tadi setelah tu bantuak mode cireng yang biaso awak bali. Terakhir tinggal awak goreng lai cireng ko, dan rasoan hasil masak an awak.


Dari babagai macam makanan nan disukoi jo nan dibanci, ado lo makanan favorit.. Makanan favorit ambo adolah ayam serundeng. Ayam serundeng ko adolah makanan khas Indonesia nan tadiri dari ayam gorng nan ditabuaan diatehnyo serundeng. Serundeng ko adolah dagiang karambia nan diparuik sudah tu di sangai jo langkueh. Salain ayam serundeng, makanan favorit ambo nan lainnyo adolah mie, makanan instan nan ciek ko alah takana sampai ka lua nagari. Caro mambueknyo nan mudah, tingga disiram jo aia angek, sudah tu sado bumbunyo tingga dicampuaan, jo rasonyo nan lamak mambuek mie manjadi salah satu makanan favorit urang-urang indak hanyo di Indonesia, tapi di sado dunia.


Dipagi hari nan rancak untuak mamanen sayua nan alah ditanam diladang. Jam tujuah pagi hari alum paneh untuak dapek balamo manyangkuang sambia maambiak kangkung. Katiko maambiak kagkung diladang indak sangajo rumpuik nan ado disetar itu ikuik tacabuik pulo. Indak itu sajo, diateh daun kangkung nampak ado ulek nan sadang bajalan di sekitar daun itu. Sita nan memang takuik jo ulek mabuek inyo langsuang baranjak dari situ dan baraliah ka tampek sayua nan lain. Sita pindah ka tampek kacang panjang nan kini alah banyak tajulai dibatangnyo. Sita maambiak kacang panjang, lalu bamasuakan kadalam embe nan emang Sita baok untuak malatakan sayua nan inyo patiak.


Danau Toba adolah danau paliang gadang di Indonesia. Luehnyo mancapai 1.130 kilometer persegi. Danau Toba talatak di Provinsi Sumatera Utara. Babarapo urang pasti takajuik jikok tau kalau Danau Toba iko dahulunyo adolah Gunuang Toba nan malatuih sakitar 74.000 tahun nan lampau. Di tangah-tangah danau vulkanik toba ko ado pulau banamo Pulau Samosir. Pulau Samosir iko bapanghuni dan manjadi salah satu tujuan wisata kalau urang singgah ka Danau Toba. Udaronyo sajuak, pamandangannyo rancak, dikaliliangi gunuang-gunuang dan hutan hijau nan mamanjoan mato. Salain danau dan pulau, di sakitar danau toba, wisatawan bisa pulo mangunjuangi museum nan barisikan sejarah jo budayo suku batak.


Salah satu makanan kebanggaan warga minang yaitu sate padang. Makanan padeh ciek iko cocok dimakan diwaktu apo sajo. Sate Padang manjadi salah satu makanan nan paliang dicari katiko mangunjungi Sumatera Barat. Makanan iko kini tasebar di saluruah bagian wilayah Indonesia sahinggo murah dicari dimano sajo. Makanan nan tabuek dari daging dicampua jo kuah sate iko mambuek sate manjadi salah satu makanan kesukaan para turis asing. Hal iko mambuek namo Indonesia terkenal di mancanegara atas makanannyo nan lamak. Kini, perkembangan makanan di Indonesia samakin rancak dari sabalumnyo. Dikenalnyo makanan khas Indonesia nan banyak urang sukoi iko manjadi salah satu keuntungan bagi nama bangsa Indonesia


Baliak liak mangecek an Banjir, kareno kini banyak bana barita kebanjiran di daerah-daerah. Saeloknyo juo awak harus waspada tahadok banjir. Kareno curah aia hujan yang tinggi, awak indak bisa mambiarkan se kalau-kalau tajadi banjir di kawasan rumah awak. Oleh kareno itu awak paralu mampersiapkan diri untuak kondisi banjir ko. Pamarintah juo elok bana kalau malakuan panyuluhan dan maningkek an kasadaran masyarakat yang tingga di wilayah rawan bancano banjir. Awak paralu manyiapkan kotak P3K jadi katiko diparaluan awak bisa mambaoknyo. Apolai surek-surek bahargo, kareno kalau alah takanai basah rusak jadinyo. Untuak itu jan lupo malatak an surek manyurek di ciek tampek dih.


Manghadapi erupsi atau gunuang malatuih ado langkah-langkah juo yang paralu awak ketahui. Kareno paralu juo awak mamparsiapkan diri katiko kondisi bacano gunung malatuih ko tajadi. Babarapo langkahnyo sabagai barikuik, patamo indak barado di lokasi yang alah disuruah kosong an, kaduo hindari tampek tabukak, katigo jan memakai lensa kotak tapi pakailah kaco mato, gunoan masker dan kain basah untuak manutuik muluik jo hiduang, siap tu pakai juo pakaian yang malindungi tubuh seperti baju jo calano nan panjang. Jadi memang awak harus menghindari tampek yang tabukak jadi awak harus malindungi dari tampek yang ba abu. Kareno katiko alah erupsi se awak harus alah mamparsiapkan diri kareno ditakuik an akan takanai udaro yang indak elok.


Waktu ambo ka rumah sepupu ambo, inyo lagi masak didapua. Waktu ambo caliak inyo lagi mamotong wortel, nampaknyo nio mambuek sayua sop. Nampan yang inyo pakai untuak mamotong wortel tu babahan plastik, jadi ambo kecek an cubo bali ciek nan dari bahan kayu taba. Memang lagi kekinian bana nampan nan bahan dasarnyo plastik dan bagamba macam-macam, ado gambar bungo, ado juo nan polosan. Tapi kalo nampan plastik ko gampang mambuek pisau maaja. Banyak contoh nyo dari pangalaman kawan-kawan jo ambo surang marasoan. Memang nampan plastik nyo tu imut bana, mambuek semangat awak mamasak. Jadi bisuak ko bali se lah nampan nan bahan nyo kayu taba, bisa untuak mamotong nan agak kareh. Nampan plastik ko cukuik untuak nan ringan-ringan se dan ndak digunoan satiok hari.


Dulu, menonton film cuman bisa ditonton surang atau jo keluarga di rumah. Kini manonton film dapek basamo jo urang nan bahkan alun dikenal sebelumnyo. Manonton film lewat bioskop dapek manjadi opsi lain. Bagi urang nan baru partamo kali nonton bioskop, ado caro-caro nan bisa dikarojoan untuak mamesan tiket. Pertamo, Pai ka resepsionis bioskop. Kaduo, Mamiliah film nan ka ditonton. Katigo, Manentuan tampek duduak. Terakhir, mambaya tiket nan alah dipesan. Kalau sudah jam mulai pemutaran film, maka penonton dapek pai masuak ruangan dan duduak di tampek nan ado tacantum di tiket. Tapi perlu diperhatian, patuhi satiok aturan nan ado di bioskop bia indak kanai pelanggaran nan dapek marugian diri surang.


"Naik-naik ke puncak gunung, tinggi-tinggi sekali.." kawan-kawan kenal kan samo lagu anak-anak tasabuik? Dulu katiko wak masih ketek-ketek bantuaknyo mandaki gunuang adolah kagiatan nan bisa dilakuan oleh profesional sajo. Tapi samakin kamari bantuaknyo mandaki gunuang lah mulai digemari oleh banyak kalangan, indak jarang babarapo urang nan tagabuang dalam komunitas manjadian mandaki gunuang sabagai hobi dan kegiatan nan rutin dilakuan. Gambaran gunuang indak lai sangeri bantuak nan digambaran rimbo sansai ndak ado panarangan. Bantuak baa nan pernah kito dangan, babarapo gunuang kini lah masuak ka kategori objek wisata, yang mano akses masuaknyo alah labiah mudah, dan banyak pulo disadioan fasilitas-fasilitas publik lain bantuak lapau, toilet umum, bahakan panginapan bagi keluarga.


Maniru resep wakatu masak tu ancak bana, tapi ndak paralo mamasoan kalau bahan nan wak punyo ndak sasuai jo resepnyo. Kito buliah mangganti bahan masakan sasuai salero jo kamampuan. Misalnyo masak randang. Randang biasonyo manggunoan dagiang sapi, tapi kalau wak labiah suko atau mampu mambali ayam bisa dibuek jadi randang ayam. Atau untuak nan baragamo Hindu ndak dibuliahan makan dagiang sapi, bisa buek randang jo dagiang ayam. Caro masaknyo samo se jo masak randang dagiang. Bumbu-bumbu digiliang aluih, abih itu ditumis sampai harum.  Salanjuiknyo masuakan santan tu aduak-aduak hingga mandidiah. Satalah mandidiah masuakan ayam. Aduak taruih sampai bumbu randahbg baganti jado warna kecoklatan. Masak  randang ayam ndak salamo masak randang dagiang.


Balakangan kini,alah banyak urang nan marekomendasian makanan nan sadang hits dimano-mano tamasuakdi Sumatera yaitu ayam geprek. Makanan padeh menggugah salero iko dapek dinikmati siapo sajo. Untuak urang nan indak suko padeh, babagai jenis samba bisa manjadi pilihan. Ayam Geprek kini alah banyak tajua di banyak daerah. Kadai Ayam Geprek kini paliang banyak di jua di pulau jawa. Salain harago nyo nan bavariasi, ayam geprek dapek mambuek kanyang. Makanan iko manyadiaokan nasi, ayam nan digeprek, sambalado, jo tambahan bahan-bahan nan dapek manambah nikmat takah mentimun, tahu,tempe. Makanan nan banyak muncul di konten  Jerome Polin iko mambuek minat ayam geprek labiah maningkek untuak manarik urang untuak mancubonyo. Jadi, Ayam geprek dapek manjadi pilihan makanan nan harus dicubo iko sanak.


Sumber pemasuakan nan dapek dilakukan oleh ibu rumah tangga dari rumah yaitu jo malakukan bisnis kecil-kecilan  melalui online atau mambuat  toko surang di rumah.  namun dalam mambuat  usaha di rumah iko ado babarapo hal nan perlu diparatien bia  usaha dapek barkembang.  partamo,  katiko malakukan usaha kecil-kecilan di rumah pastikan mamiliki hubungan elok jo tetangga dan masyarakat sakitar karano merekalah nan akan mambeli produk nan dijual.  kaduo,  disarankan untuak indak mamberlakukan sistem Bond atau  bayar nanti  karano usaha kecil-kecilan tasabuik indak mamiliki modal tinggi sahinggo kas haruih bajalan. katigo, harga dari produk nan dijual dapek barsaing jo kompetitor lain karano biasonyo usaha nan dilakukan di rumah iko mamiliki cukuik banyak kompetitor.


Kota Padang marupokan salah satu daerah di Sumatera Barat nan dakek jo pantai. Makonyo indak heran banyak urang nan manggaleh olahan makanan lauik segar nan rasonyo lamak-lamak. Salah cieknyo adolah restoran Apollo Seafood Padang nan talatak di jantuang kota Padang, tapeknyo di Jl. HOS Cokroaminoto No.36. Tampeknyo lueh dan sasuai jo jumlah urang nan tibo tiok hari untuak marasoan lamaknyo olahan makanan lauik nan dihidangan dek restoran Apollo. Menu nan disajian barupo Chinese Food, macam-macam olahan makanan lauik, restoran Apolla mahadiran raso khas dari bumbu nan otentik. Kalau kawan-kawan bakunjuang ka Padang, ijan lupo singgah ka restoran Apollo Seafood Padang, dijamin katagiahan.


Masiang-masiang daerah memang punyo makanan khas daerah masiang-masiang. Contohnyo se sate. Sate di daerah A bisa babeda jo sate daerah B. Contoh nyatonyo Sate Padang jo Sate Madura. Cukuik jauah babeda rasonyo walaupun samo-samo sate. Tapi manuruik ambo apo nan awak acok awak makan dari ketek emang pengaruh ka makanan nan awak suko. Sate Madura bukannyo ndak lamak cuma ambo labiah katuju jo Sate Padang. Dek ambo suko jo makanan nan padeh-padeh mungkin jadi labiah malacuik raasonyo kalau makan Sate Padang. Taraso labiah barek se rasonyo kalau makan nan padeh-padeh. Mungkin beda urang beda salero. Bisa jadi ado nan samo jo salero ambo bisa jadi ndak.


Clash of clanc atau yang disingkek Coc iko adolah pamainan yang manjadi game favorit pado zaman ambo SMP dulu. Clash of clan adolah pamainan yang marupokan pamainan strategi, perang, mambangun desa,malatiah peleton, jo manjelajah batampu. Caro bamain Coc dengan batua tu cukuik upgrade bangunan jo pasukan awak, siap tu himaiklah tahadap gams, sabar, pasiapkan base yang padek, taruih dapek an sabanyak mungkin gold jo elixir, ja taburu-buru maupdate Town Hall. Saketek nyo bantuak itu lah babarapo langkahnyo. Siap tu kalian bisa palajari surang dengan bamain Coc ko beko ngarati surang se nyo. Pamainan iko juo kan dulu manjadi game favorit anak-anak SMP.


Urang Jepang suko pai ka kuil untuak pai berdoa dan memohon ka Dewa nan manlingkupi kuil itu. Mangunjuangi kuil untuak badoa ado pulo tata caro dan etikanyo. Sabalunnyo wak harus manyucikan diri dengan caro mambasuah muluik di pavilion ketek di muko gerbang kuil. Untuak manunjuakkan raso hormat wak harus mambungkuak saketek saat masuak kuil. Satalah itu masuakan koin ka kotak nan ado di muko kuil . Wak bisa mamasuakan bara pun gadang koinnyo. Kalau ado lonceng di sinan, bunyian lonceng duo atau tigo kali. Salanjuiknyo mambungkuak hampia 90 derajat sabanyak duo kali. Kamudian tapuak tangan sabanyak duo kali sambia maagiah penghormatan dan tarimo kasih ka dewa. Dan tarakhir, mambungkuak sakali lai untuak manyalasaian penghormatan.


Patai adolah tanaman asli Asia Tenggara nan acok dikonsumsi dek masyarakat indonesia baiak nan alah diolah maupun dimakan matah. Tanaman patai babantuak mamanjang jo daun nyo nan tasusun sajajar. Patai cukuik mudah ditamuan sabagai kawan makan nasi dan ampia salalu ado manjadi makanan pandampiang apolagi di kampuang-kumpuang. Patai tamasuak ka dalam golongan polong-polongan. Salain di Indonesia, patai banyak pulo tumbuah di daerah tropis bantuak Malaysia, Thailand, jo Filipina. Tinggi pohon patai bisa sampai 40 meter. Dalam ciek buah patai, biasonyo ado sakitar 20 biji patai bawarna hijau mudo. Patai mampunyoi baun nan khas, samo jo jariang. Indak jarang pulo babarapo daerah di Indonesia manjadian patai sabagai ubek.


kawasan mandeh marupokan wisata nan ado di pasisia selatan. kawasan mande ko adolah kawasan wisata antai nan dimano tadiri dari pulau pulau nan indah. kawasan mande ko marupokan wajah baru wisata di pasisian selatan. untuak kini kawasan mande ko alah sangaik rapi sajak terakhir tahun 2016 masih sajo dilakukan pambangunan jalan untuak sampai ka kawasan wisata mande ko. untuak kini wisata mande alah takenal sacaro nasional karano alah banyak acara atau event nasional nan dilakuan di wisata mandeh ko. saking terkenal dan indahnyo kawasan wisata mandeh ko sampai artis sakelas raffi ahmad bainvestasi di wisata kawasan mandeh ko. dengan mambangun resort di kawasan ko..